Avviż Legali Importanti

|

31999L0030

Id-Direttiva tal-Kunsill 1999/30/KE tat-22 ta'April 1999 dwar il-valuri ta' limitu tad-dijossidu tal-kubrit, tad-dijossidu tan-nitroġenu u l-ossidi tan-nitroġenu, materji f' partiċelli u ċomb fl-arja ambjentali.

Official Journal L 163 , 29/06/1999 P. 0041 - 0060 CS.ES Chapter 15 Volume 04 P. 164  - 183 ET.ES Chapter 15 Volume 04 P. 164  - 183 HU.ES Chapter 15 Volume 04 P. 164  - 183 LT.ES Chapter 15 Volume 04 P. 164  - 183 LV.ES Chapter 15 Volume 04 P. 164  - 183 MT.ES Chapter 15 Volume 04 P. 164  - 183 PL.ES Chapter 15 Volume 04 P. 164  - 183 SK.ES Chapter 15 Volume 04 P. 164  - 183 SL.ES Chapter 15 Volume 04 P. 164  - 183

		ID-Direttiva tal-kunsill 1999/30/KEtat-22 ta'April 1999dwar il-valuri ta' limitu tad-dijossidu tal-kubrit, tad-dijossidu tan-nitroġenu u l-ossidi tan-nitroġenu, materji f' partiċelli u ċomb fl-arja ambjentali.IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunitajiet Ewropej, u b'mod partikolari l-Artikolu 130s(1) tiegħu,Wara li kkunsidra il-proposta tal-Kummissjoni [1],Wara li kkunsidra l-opinjoni tal-Kunsill Ekonomiku u Soċjali [2],Jaġġixxi skond il-proċedura mfassla fl-Artikolu 189ċ tat-Trattat [3],(1) Billi, abbażi tal-prinċipji li jinsabu fl-Artikolu 130r tat-Trattat, il-programm tal-Komunità Ewropea ta' politika u azzjoni għar-rigward ta' l-ambjent u l-iżvilupp sostenibbli (il-ħames Progamm t'Azzjoni dwar l-Ambjent) [4] jipprevedi, partikolarment emendi għal leġislazzjoni dwar tniġġis ta' l-arja; billi l-programm jirrakkomanda l-istabbiliment ta' objettivi għall-kwalità ta' l-arja għal tul ta' żmien;(2) Billi l-Artikolu 129 tat-Trattat jipprovdi illi l-ħtiġiet għall-protezzjoni tas-saħħa, għandhom jifformaw parti kostitwenti mill-politika l-oħra tal-Komunità; billi l-Artikolu 3(o) tat-Trattat jipprovdi illi l-attivitajiet tal-Komunità għandhom jinkludu kontribuzzjoni għall-akkwist ta' livell għoli ta' protezzjoni tas-saħħa;(3) Billi, bil-għan ta' l-artikolu 4(5) tad-Direttiva tal-Kunsill 96/62/KE tas-27 ta' Settembru 1996 dwar stima tal-kwalità ta' l-arja u tmexxija [5], il-Kunsill għandu jadotta l-leġislazzjoni li hemm imniżżla fil-paragrafu 1 u d-disposizzjonijiet imniżżla f'paragrafi 3 u 4 ta' l-istess Artikolu;(4) Billi l-valuri ta' limitu stabbiliti f'din id-Direttiva huma l-ħtiġiet minimi; billi, skond l-Artikolu 130t tat-Trattat, l-Istati Membri jistgħu jżommu jew jintroduċu miżuri protettivi aktar stretti; billi, partikolarment, valuri ta' limitu aktar stretti, jistgħu jiġu introdotti biex tiġi protetta s-saħħa ta' kategoriji tal-popolazzjoni, partikolarment vulnerabbli, bħat-tfal u l-pazjenti ta' l-isptar; billi l-Istati Membri jistgħu jenħtieġu li l-valuri tal-limiti jintlaħqu qabel id-dati stabbiliti f'din id-Direttiva;(5) Billi l-ekosistemi għandhom jiġu protetti kontra l-effetti avversarji tad-dijossidu tal-kubrit; billi l-veġetazzjoni għandha tiġi protetta kontra l-effetti avversarji ta' l-ossidi tan-nitroġenu;(6) Billi t-tipi differenti ta' partiċelli jista' jkollhom effetti differenti ta' ħsara fuq is-saħħa umana; billi hemm evidenza illi riskji għas-saħħa umana assoċjati ma' l-esposizzjoni ta' materjal ta' partiċelli magħmula mill-bniedem, huma ogħla minn riskji assoċjati ma' l-esposizzjoni ta' partiċelli naturali fl-arja;(7) Billi d-Direttiva 96/62/KE tenħtieġ illi pjanijiet t'azzjoni jiġu żviluppati għal zoni li fihom il-konċentrazzjoni ta' tniġġis fl-arja jeċċedu l-valuri tal-limitu flimkien ma' marġini temporanji ta' tolleranza applikabbli biex tkun tista' tassigura l-konformità mal-valuri tal-limitu sad-data jew dati stabbiliti; billi safejn jirrelataw ma' materja f' partiċelli, dawn il-pjanijiet t'azzjoni u strateġiji oħra ta' tnaqqis, għandhom ikunu mmirati biex inaqqsu l-konċentrazzjonijiet ta' partiċelli fini bħala parti mit-tnaqqis totali f'konċentrazzjonijiet ta' materja f' partiċelli;(8) Billi d-Direttiva 96/62/KE tipprovdi illi l-valuri numeriċi għall-valuri ta' limitu u limiti ta' alert, iridu jkunu bbażati fuq is-sejbiet tax-xogħol li jkun sar minn gruppi xjentifiċi internazzjonali attivi f'dan il-qasam; billi l-Kummissjoni għandha tieħu qies ta' data l-aktar riċenti dwar riċerka xjentifika, fl-oqsma konċernati, epidemoloġiċi u ambjentali u fuq l-aktar avvanzi riċenti fil-metroloġija sabiex jerġgħu jiġu eżaminati l-elementi li fuqhom il-valuri ta' limitu u limiti ta' alert ikunu bbażati;(9) Billi sabiex tiffaċilita r-reviżjoni ta' din id-Direttiva fl-2003 il-Kummissjoni u l-Istati Membri għandhom jikkunsidraw li jinkoraġġixxu r-riċerka fl-effetti tat-tniġġis li għalihom saret referenza hawnhekk, primarjament l-ossidu tal-kubrit, id-dijossidu tan-nitroġenu u l-ossidu tan-nitroġenu, materja f' partiċelli u ċ-ċomb;(10) Billi metodi ta' kejl, tekniku standardizzat u preċiż, u kriterji komuni għal-lokazzjoni ta' stazzjonijiet ta' kejl huma element importanti fl-istima tal-kwalità ta' l-arja ambjentali, in vista ta' l-akkwist t'informazzjoni oħra komparattiva madwar il-Komunità;(11) Billi, skond l-Artikolu 12(1) tad-Direttiva 96/62/KE, l-emendi neċessarji għall-adottar ta' progress xjentifiku u tekniku jista' jirrelata biss għall-kriterji u metodi ta' teknika għall-istima ta' konċentrazzjonijiet ta' dijossidu tal-kubrit, dijossidu tan-nitroġenu u ossidi tan- nitroġenu, materja f' partiċelli u ċomb jew arranġamenti dettaljati biex titmexxa l-informazzjoni lill-Kummissjoni, u ma jistax ikkollhom l-effett li jimmodifikaw il-valuri tal-limitu jew limiti ta' alert direttament jew indirettament;(12) Billi informazzjoni aġġornata dwar il-konċentrazzjonijiet ta' dijossidu tal-kubrit, dijossidu tan-nitroġenu u ossidi ta' nitroġenu, materja f' partiċelli u ċomb fl-arja għandhom ikunu disponibbli għall-pubbliku,ADOTTA DIN ID-DIRETTIVA:Artikolu 1GħanijietL-għanijiet ta' din id-Direttiva għandhom ikunu sabiex-:- jiġu stabbiliti l-valuri ta' limitu u, kif jinħtieġ, limiti ta' alert għall-konċentrazzjonijiet ta' dijossidu tal-kubrit, dijossidu tan-nitroġenu u ossidi tan-nitroġenu, materja f' partiċelli u ċomb fl-arja, maħsuba biex tiġi evitata, tipprevjeni jew tnaqqas l-effetti ta' ħsara fuq is-saħħa umana u l-ambjent kollu,- issir stima tal-konċentrazzjonijiet tad-dijossidu tal-kubrit, tad-dijossidu tan-nitroġenu u ossidi tan- nitroġenu, materja f' partiċelli u ċomb fl-arja abbażi ta' metodi u kriterji komuni,- tinkiseb informazzjoni adegwata dwar konċentrazzjonijiet tad-dijossidu tal-kubrit, tad-dijossidu tan-nitroġenu u ossidi tan-nitroġenu, materja f' partiċelli, u ċomb fl-arja, u tassigura li ssir disponibbli għall-pubbliku,- iżżomm il-kwalità ta' l-arja ambjentali fejn hija tajba u ttejjibha f'każijiet oħra għar-rigward ta' dijossidu tal-kubrit, dijossidu tan-nitroġenu u ossidi tan-nitroġenu, materja f' partiċelli u ċomb.Artikolu 2TifsirGħall-għanijiet ta' din id-Direttiva:1. "arja ambjentali" tfisser arja ta' barra fit-troposfera, esklużi l-postijiet tax-xogħol;2. "tniġġis" tfisser kwalunkwe sustanza introdotta direttament jew indirettament mill-bniedem fl-arja ambjentali u li x'aktarx għandha effetti ħżiena fuq is-saħħa umana u/jew l-ambjent kollu;3. "livell" tfisser il-konċentrazzjoni ta' tniġġis fl-arja ambjentali u d-deposizzjoni tagħha fuq uċuħ fi żmien definit;4. "stima" tfisser kwalunkwe metodu użat biex jiġi mkejjel, ikkalkulat, prevvist jew stmat il-livell ta' tniġġis fl-arja ambjentali;5. "valur ta' limitu" tfisser livell iffissat abbażi ta' tagħrif xjentifiku, bil-għan li jevita, jipprevjeni jew inaqqas l-effetti ħziena fuq is-saħħa umana u/jew l-ambjent kollu, li jrid jintlaħaq fi żmien definit u li ma jridx jinqabeż, ġaladarba jintlaħaq;6. "limitu ta' alert" tfisser livell li meta jinqabeż hemm ir-riskju għas-saħħa umana minn esposizzjoni qasira u li passi immedjati għandhom jittieħdu mill-Istati Membri kif stabbilit fid-Direttiva 96/62/KE;7. "marġini ta' tolleranza" tfisser il-persentaġġ ta' valur ta' limitu li bih dan il-valur jistà jinqabeż, soġġett għall-kondizzjonijiet stabbiliti fid-Direttiva 96/62/KE;8. "żona" tfisser parti mit-territorju tagħhom delimitat mill-Istati Membri;9. "agglomerazzjoni" tfisser żona b'konċentrazzjoni ta' popolazzjoni b'aktar minn 250000 abitant jew, fejn il-konċentrazzjoni ta' popolazzjoni hija 250000 abitant jew anqas, b'densità ta' popolazzjoni kull km2, li għall-Istati Membri jiġġustifika l-bżonn li l-kwalità t'arja ambjentali tiġi stmata u mmaniġġjata.10. "ossidi tan-nitroġenu" tfisser is-somma ta' ossidi nitriċi u tad-dijossidu tan-nitroġenu miżjud bħala partijiet għal kull biljun u espressi bħala dijossidu tan-nitroġenu f'mikrogrammi kull metru kubu;11. "PM10" tfisser materja f' partiċelli li tgħaddi minn daħla ta' daqs selettiv b'effiċjenza ta' 50 % maqtugħa b'10 dijametru erodinamiku;12. "PM2,5" tfisser materja f' partiċelli li tgħaddi minn daħla ta' daqs selettiv b'effiċjenza ta' 50 %, maqtugħa b' 2,5 dijametru erodinamiku;13. "limitu ta' stima għoli" tfisser livell speċifikat fl-Anness V, li taħtu kombinazzjoni ta' kejl u metodi ta' teknika t'immudellar jistgħu jintużaw biex tiġi stmata l-kwalità ta' l-arja ambjentali, skond l-Artikolu 6(3) tad-Direttiva 96/62/KE;14. "limitu ta' stima baxx" tfisser, livell speċifikat fl-Anness V, li taħtu immudellar, jew metodi ta' teknika dwar l-istima oġġettiva biss, tista' tintuża biex tistma l-kwalità ta' l-arja ambjentali skond l-Artikolu 6(4) tad-Direttiva 96/62/KE;15. "avvenimenti naturali" tfisser, żbroffi vulkaniċi, attivitajiet seiżmiċi, attivitajiet ġeotermiċi, nirien f'art selvaġġa, avvenimenti ta' riħ qawwi jew risospensjoni atmosferika jew trasport ta' partiċelli naturali minn reġjuni xotti;16. "kejl fiss" tfisser kejl meħud skond l-Artikolu 6(5) tad-Direttiva 96/62/KE.Artikolu 3Dijossidu tal-kubrit1. L-Istati Membri għandhom jieħdu l-miżuri neċessarji biex jassiguraw illi l-konċentrazzjonijiet ta' dijossidu tal-kubrit fl-arja ambjentali, kif stmata skond l-Artikolu 7, ma jeċċedux il-valuri ta' limitu stabbiliti f'Sezzjoni I ta' l-Anness I mid-dati speċifikati hemmhekk.Il-marġini ta' tolleranza stabbiliti f'Sezzjoni I ta' l-Anness I għandhom japplikaw skond l-Artikolu 8 tad-Direttiva 96/62/KE.2. Il-limitu ta' alert għall-konċentrazzjonijiet ta' dijossidu tal-kubrit fl-arja ambjentali għandu jkun dak stabbillit f'Sezzjoni II ta' l-Anness I.3. Sabiex tassisti lill-Kummissjoni biex tipprepara r-rapport li hemm ipprovdut għalih fl-Artikolu 10, sal-31 ta' Diċembru 2003, l-Istati Membri għandhom fejn prattikabbli, jirrekordjaw id-data dwar konċentrazzjonijiet ta' dijossidu tal-kubrit b'medja 'l fuq minn għaxar minuti minn ċerti stazzjonijiet ta' kejl li jkunu għażlu bħala rappreżentattivi tal-kwalità t'arja f'postijiet mhux abitati viċin sorsi u li fihom konċentrazzjonijiet kull siegħa jiġu mkejla. Fl-istess ħin kif id-data hija mogħtija fuq konċentrazzjonijiet kull siegħa skond l-Artikolu 11(1) tad-Direttiva 96/62/KE, l-Istati Membri għandhom jirrapportaw lill-Kummissjoni, għall-dawk l-istazzjonijiet ta' kejl magħżula, in-numru ta' konċentrazzjonijiet kull għaxar minuti li jkunu qabżu l-500 μg/m3, in-numru ta' ġranet fis-sena kalendarja li fihom ikunu seħħew, in-numru ta' dawk il-ġranet li fihom konċentrazzjonijiet kull siegħa ta' dijossidu tal-kubrit simultanjament qabeż 350 μg/m3 u l-massima konċentrazzjoni kull għaxar minuti rrekordjata.4. L-Istati Membri jistgħu jinnominaw żoni jew ġabriet li fihom il-valuri ta' limitu għad-dijossidu tal- kubrit kif stabbilit f'Sezzjoni I jinqabżu, minħabba konċentrazzjonijiet ta' dijossidu tal-kubrit f'arja ambjentali, minħabba sorsi naturali. L-Istati Membri għandhom jibagħtu lill-Kummissjoni listi ta' kwalunkwe minn dawn iż-żoni jew agglomerazzjonijiet flimkien ma' l-informazzjoni dwar il-konċentrazzjonijiet u sorsi tad-dijossidu tal-kubrit hemmhekk. Meta jinfurmaw lill-Kummissjoni skond l-Artikolu 11(1) tad-Direttiva 96/62/KE, l-Istati Membri għandhom jipprovdu l-ġustifikazzjoni neċessarja biex juru li kwalunkwe eċċessi jkunu ġejjin minħabba sorsi naturali.Fi ħdan dawn iż-żoni jew agglomerazzjonijiet, l-Istati Membri jkunu obbligati li jimplimentaw pjan t'azzjoni skond l-Artikolu 8(3) tad-Direttiva 96/62/KE, biss, fejn il-valuri ta' limitu stabbiliti f'Sezzjoni I ta' l-Anness I jinqabżu minħabba emmissjonijiet magħmula mill-bniedem.Artikolu 4Dijossidu tan-nitroġenu u ossidi ta' nitroġenu1. L-Istati Membri għandhom jieħdu l-miżuri neċessarji biex jassiguraw li l-konċentrazzjonijiet tad-dijossidu tan-nitroġenu u, fejn japplika l-ossidi tan-nitroġenu, fl-arja ambjentali, kif stmata skond l-Artikolu 7, ma jeċċedux il-valuri ta' limitu stabbiliti f'Sezzjoni I ta' l-Anness II mid-dati speċifikati hemmhekk.Il-marġini ta' tolleranza stabbiliti f'Sezzjoni I ta' l-Anness II għandhom japplikaw skond l-Artikolu 8 tad-Direttiva 96/62/KE.2. Il-limitu ta' alert għall-konċentrazzjonijiet tad-dijossidu tan-nitroġenu fl-arja ambjentali għandu jkun dak stabbilit f'Sezzjoni II ta' l-Anness II.Artikolu 5Materja f' partiċelli1. L-Istati Membri għandhom jieħdu l-miżuri neċessarji biex jassiguraw li l-konċentrazzjonijiet ta' PM10 fl-arja ambjentali kif stmata skond l-Artikolu 7, ma teċċedix il-valuri tal-limitu stabbiliti f'Sezzjoni I ta' l-Anness III mid-dati speċifikati hemmhekk.Il-marġini ta' tolleranza stabbiliti f'Sezzjoni I ta' l-Anness III għandhom japplikaw skond l-Artikolu 8 tad-Direttiva 96/62/KE.2. L-Istati Membri għandhom jassiguraw illi l-istazzjonijiet ta' kejl biex jagħtu d-data dwar il-konċentrazzjonijiet ta' PM2,5 huma installati u jaħdmu. Kull Stat Membru għandu jagħżel in-numru u l-post ta' l-istazzjonijiet li fihom il- PM2,5 irid jiġi mkejjel bħala rappreżentattiv tal-konċentrazzjonijiet ta' PM2,5 f'dak l-Istat Membru. Fejn possibli punti ta' teħid ta' kampjuni għall- PM2,5 għandhom ikunu kollokati ma' punti ta' teħid għal kampjun ta' PM10.Fi żmien disa' xhur mit-tmiem ta' kull sena, l-Istati Membri għandhom jibagħtu lill-Kummissjoni, il-medju aritmetiku, il-medjan, it-tmienja u disgħin perċentil u l-konċentrazzjoni massima kkalkulata minn kejl ta' PM2,5 fuq kwalunkwe erbgħa u għoxrin siegħa f'dik is-sena. It-tmienja u disgħin perċentil għandu jiġi kkalkulat skond il-proċedura stabbilita f'Sezzjoni 4 ta' l-Anness I tad-Deċiżjoni tal-Kunsill 97/101/KE tas-27 ta' Jannar 1997 li jwaqqaf skambju reċiproku t'informazzjoni u data minn networks u stazzjonijiet individwali li jkejlu t-tniġġis ta' l-arja ambjentali fl-Istati Membri [6].3. Pjanijiet t'azzjoni għall-PM10, ippreparati skond l-Artikolu 8 tad-Direttiva 96/62/KE u strateġiji ġenerali biex jitnaqqsu l-konċentrazzjonijiet ta' PM10 għandu jkollhom l-għan li jnaqqsu l-konċentrazzjonijiet ta' PM2,5.4. Fejn il-valuri ta' limitu għall- PM10 stabbiliti f-Sezzjoni I ta' l-Anness III huma maqbuża minħabba konċentrazzjonijiet ta' PM10 fl-arja ambjentali minħabba avvenimenti naturali li jirriżultaw f'konċentrazzjonijiet notevolment b'eċċess tal-livelli normali minn sorsi naturali, l-Istati Membri għandhom jinformaw lill-Kummissjoni skond l-Artikolu 11(1) tad-Direttiva 96/62/KE, li tipprovdi għall-ġustifikazzjoni neċessarja biex turi li dawn l-eċċessi huma minħabba avvenimenti naturali. F'dawn il-każijiet l-Istati Membri jkunu obbligati li jimplimentaw pjan t'azzjoni skond l-Artikolu 8(3) tad-Direttiva 96/62/KE, biss, fejn il-valuri tal-limitu stabbiliti f'Sezzjoni I ta' l-Anness III huma maqbuża minħabba raġunijiet barra dawk ta' l-avvenimenti naturali.5. L-Istati Membri jistgħu jinnominaw żoni jew agglomerazzjonijiet li fihom il-valuri tal-limitu għall- PM10 kif stabbilit f'Sezzjoni I ta' l-Anness III jinqabżu minħabba konċentrazzjonijiet ta' PM10 fl-arja ambjentali minħabba r-risospensjoni ta' partiċelli, wara li jiġu mrammla t-toroq fix-xitwa. L-Istati Membri għandhom jibagħtu lill-Kummissjoni listi ta' kwalunkwe żoni minn dawn jew agglomerazzjonijiet flimkien ma' informazzjoni dwar konċentrazzjonijiet u sorsi ta' PM10 hemmhekk. Meta jinformaw lill-Kummissjoni skond l-Artikolu 11(1) tad-Direttiva 96/62/KE, l-Istati Membri għandhom jipprovdu l-ġustifikazzjoni neċessarja biex juru li kwalunkwe eċċessi huma minħabba partiċelli risospiżi, u li jkunu ttieħdu miżuri raġonevoli biex jitbaxxew il-konċentrazzjonijiet.Fi ħdan dawn iż-żoni u l-agglomerazzjonijiet, l-Istati Membri huma obbligati li jimplimentaw pjanijiet t'azzjoni skond l-Artikolu 8(3) tad-Direttiva 96/62/KE, biss, fejn il-valuri ta' limitu stabbiliti f'Sezzjoni I ta' l-Anness III, jiġu maqbuża minħabba livelli ta' PM10, barra minn dawk ikkawżati minn trammil ta' toroq fix-xitwa.Artikolu 6ĊombL-Istati Membri għandhom jieħdu l-miżuri kollha neċessarji biex jassiguraw illi l-konċentrazzjonijiet ta' ċomb fl-arja ambjentali, kif stmata skond l-Artikolu 7, ma jeċċedux il-valuri ta' limitu stabbiliti f'Sezzjoni I ta' l-Anness IV mid-dati speċifikati hemmhekk.Il-marġini ta' tolleranza stabbiliti f'Sezzjoni I ta' l-Anness IV għandhom japplikaw skond l-Artikolu 8 tad-Direttiva 96/62/KE.Artikolu 7Stima ta' konċentrazzjonijiet1. L-istima għolja u baxxa tal-limiti għad-dijossidu tal-kubrit, dijossidu tan-nitroġenu u ossidi tan-nitrogenu, materja f' partiċelli u ċomb bil-għanijiet ta' l-Artikolu 6 tad-Direttiva 96/62/KE għandhom ikunu dawk stabbiliti f'Sezzjoni I ta' l-Anness V.Il-klassifikazzjoni ta' kull żona jew agglomerazzjoni għal għanijiet ta' l-istess l-Artikolu 6, għandha tiġi riveduta ta' lanqas kull ħames snin skond il-proċedura stabbilita f'Sezzjoni II ta' l-Anness V. Il-klassifikazzjoni għandha tiġi riveduta qabel fl-eventwalità li jista' jkun hemm bidliet sinifikanti f'attivitajiet relatati ma' konċentrazzjonijiet fl-ambjent ta' dijossidu tal-kubrit, dijossidu tan-nitroġenu jew, fejn relevanti, ossidi tan-nitroġenu, materja f' partiċelli jew ċomb.2. Il-kriterji biex tiġi determinata l-lokazzjoni għall-punti ta' teħid għal kampjuni, għall-kejl tad-dijossidu tal-kubrit, dijossidu tan-nitroġenu u l-ossidi tan-nitroġenu, materja f' partiċelli u ċomb fl-arja ambjentali, għandhom ikunu dawk elenkati fl-Anness VI. In-numru minimu ta' punti ta' teħid ta' kampjuni, għal kejl fiss għall-konċentrazzjonijiet ta' kull tniġġis relevanti għandhom ikunu kif stabbiliti fl-Anness VII u għandhom ikunu installati f'kull żona jew agglomerazzjoni li fihom il-kejl ikun meħtieġ, jekk il-kejl fiss huwa l-uniku sors tad-data fuq konċentrazzjonijiet fiha.3. Għal żoni u agglomerazzjonijiet li fihom l-informazzjoni minn stazzjonijiet ta' kejl fiss hija miżjuda b'informazzjoni minn sorsi oħrajn, bħal inventarji ta' emmissjonijet, metodi ta' kejl indikattiv u immudellar ta' kwalità ta' l-arja, in-numru ta' stazzjonijiet ta' kejl fiss li jridu jiġu installati u r-riżoluzzjoni spazjali ta' metodi oħra ta' teknika, għandhom ikunu suffiċjenti għall-konċentrazzjonijiet ta' tniġġis ta' l-arja, li tiġi stabbilita skond is-Sezzjoni I ta' l-Anness VI u Sezzjoni I ta' l-Anness VIII.4. Għal żoni u agglomerazzjonijiet li fihom il-kejl mhux meħtieġ, l-immudellar u l-metodi ta' teknika ta' stima oġġettiva, jistgħu jiġu wżati.5. Il-metodi ta' referenza għall-analiżi tad-dijossidu tal-kubrit, tad-dijossidu tan-nitroġenu u ta' l-ossidi tan-nitroġenu, u għall-kampjunar u analiżi ta' ċomb, għandu jkun kif stabbilit f'Sezzjonijiet I sa II ta' l-Anness IX.Il-metodu ta' referenza għall-kampjunar u kejl ta' PM10 għandu jkun kif stabbilit f'Sezzjoni IV ta' l-Anness IX.Il-metodu ta' referenza proviżorja għall-kampjunar u kejl ta' PM2,5 għandu jkun kif stabbilit f'Sezzjoni V ta' l-Anness IX.Il-metodi ta' teknika ta' referenza għall-immudellar ta' kwalità ta' l-arja, għandhom ikunu kif stabbiliti f'Sezzjoni VI ta' l-Anness IX.6. Id-data li qabilha l-Istati Membri għandhom jinformaw lill-Kummissjoni dwar il-metodi li jkunu użaw għall-istima preliminari ta' kwalità tal-arja taħt l-Artikolu 11(1)(d) tad-Direttiva 96/62/KE għandha tkun tmintax -il xahar wara dħul fis-seħħ ta' din id-Direttiva.7. Kwalunkwe emendi neċessarji biex jiġi adottat dan l-Artikolu u l-Annessi V sa IX għall-progress xjentifiku u tekniku, għandhom jiġu adottati skond il-proċedura stabbilita fl-Artikolu 12 tad- Direttiva 96/62/KE.Artikolu 8Informazzjoni Pubblika1. L-Istati Membri għandhom jassiguraw illi informazzjoni aġġornata dwar konċentrazzjoni ambjentali ta' dijossidu ta' kubrit, dijossidu tan-nitroġenu u ossidi tan-nitroġenu, materja f' partiċelli u ċomb issir disponibbli b'mod regolari, lill-pubbliku, kif ukoll lill-organizazzjonijiet xierqa, bħall-organizazzjonijiet dwar l-ambjent, organizzazzjonijiet tal-konsumatur, organizazzjonijiet li jirrpapreżentaw l-interessi ta' popolazzjoni sensittivi u korpi oħra relevanti dwar kura tas-saħħa per eżempju permezz, bil-medja tax-xandir, stampa, screens t'informazzjoni jew servizzi ta' kompjuter network.Informazzjoni dwar konċentrazzjonijiet ambjentali ta' dijossidu tal-kubrit, dijossidu tan-nitroġenu u materja f' partiċelli, għandha tiġi aġġornata ta' lanqas kuljum, u fil-każ ta' valuri kull siegħa ta' dijossidu tal-kubrit u dijossidu tan-nitroġenu, fejn prattikabbli, l-informazzjoni għandha tiġi aġġornata abbażi ta' kull siegħa. L-informazzjoni fuq konċentrazzjonijiet ambjentali ta' ċomb, għandha tiġi aġġornata abbażi ta' tliet xhur.Din l-informazzjoni għandha ta' lanqas tindika kwalunkwe eċċessi ta' konċentrazzjonijiet fil-valuri tal-limitu u ta' limiti ta' alert fuq il-medja ta' perjodi, stabbiliti fl-Annessi I sa IV. Għandha wkoll tipprovdi għal stima qasira in relazzjoni mal-valuri tal-limitu u limiti ta' alert u l-informazzjoni meħtieġa dwar l-effetti fuq is-saħħa.2. Meta l-pjanijiet jew il-programmi jsiru disponibbli għall-pubbliku taħt l-Artikolu 8(3) tad-Direttiva 96/62/KE, inklużi pjanijiet jew programmi li għalihom saret referenza taħt l-Artikoli 3(4), 5(4) u 5(5) ta' din id-Direttiva, l-Istati Membri għandhom ukoll jagħmluhom disponibbli għall-organizazzjonijiet li għalihom saret referenza fil-paragrafu 1.3. Meta limitu ta' alert stabbilit fl-Anness I jew II jiġi maqbuż, id-dettalji magħmula disponibbli għall-pubbliku skond l-Artikolu 10 tad-Direttiva 96/62/KE, għandhom ta' lanqas jinkludu l-oġġetti elenkati f'Sezzjoni III, ta' l-Anness in kwistjoni.4. L-informazzjoni magħmula disponibbli għall-pubbliku u għall-organizazzjonijiet taħt il-paragrafi 1 u 3, għandhom ikunu ċari, komprensivi u aċċessibbli.Artikolu 9Tħassir u arranġamenti transitorji1. Id-Direttiva tal-Kunsill 80/779/KEE tal-15 ta' Lulju 1980 dwar il-valuri ta' limitu dwar il-kwalità ta' l-arja u l-valuri ta' gwida għad-dijossidu tal-kubrit u partiċelli sospiżi [7] hija mħassra b'effett mid-19 ta' Lulju 2001, ħlief għall-Artikoli 1, 2(1), 3(1), 9, 15 u 16 tad-Direttiva 80/779/KEE u l-Anness I, IIIb u IV tiegħu għandhom jiġu mħassra b'effett mill-1 ta' Jannar 2005.2. Direttiva tal-Kunsill 82/884/KEE tat-3 ta' Diċembru 1982 dwar il-valur ta' limitu għaċ-ċomb fl-arja [8] għandha tiġi mħassra b'effett mid-19 ta' Lulju 2001, ħlief għall-Artikoli 1, 2, 3(1), 7, 12 u 13 tad- Direttiva 82/884/KEE, li għandhom jiġu mħassra b'effett mill-1 ta' Jannar 2005.3. Direttiva tal-Kunsill 85/203/KEE tas-7 ta' Marzu 1985 dwar standards fuq il-kwalità ta' l-arja għad-dijossidu tan-nitroġenu [9] għandha tiġi mħassra b'effett mid-19 ta' Lulju 2001, ħlief għall-Artikolu 1(1), l-ewwel inċiż, u (2), 2, l-ewwel inċiż, 3(1), 5, 9, 15 u 16 tad-Direttiva 85/203/KEE u l-Anness I tagħha, li għandhom jiġu mħassra b'effett mill-1 ta' Jannar 2010.4. Mid-19 ta' Lulju 2001 l-Istati Membri għandhom jadottaw stazzjonijiet ta' kejl u metodi oħra ta' stimi tal-kwalità ta' l-arja li jaqblu ma' din id-Direttiva, biex jistmaw il-konċentrazzjonijiet ta' dijossidu tal-kubrit, dijossidu tan-nitroġenu u ċomb fl-arja ambjentali, biex tinkiseb id-data, bil-għan li tintwera l-konformità mal-valuri ta' limitu stabbiliti fid-Direttivi 80/779/KEE, 82/884/KEE u 85/203/KEE, sakemm jibqgħu japplikaw il-valuri ta' limitu f'dawk id-Direttivi.5. Mid-19 ta' Lulju 2001 l-Istati Membri jistgħu jadottaw stazzjonijiet ta' kejl u metodi oħra ta' stima tal-kwalità tal-arja, li jaqblu ma' din id-Direttiva, għar-rigward il- PM10, biex tistma l-konċentrazzjonijiet ta' materja f' partiċelli sospiżi, bil-għan li tintwera konformità mal-valuri tal-limitu għall-partiċelli totali sospiżi, kif stabbilit fl-Anness IV tad-Direttiva 80/779/KEE; bil-għan li tintwera din il-konformità, iżda, id-data miġbura trid tiġi multiplikata b'fattur ta' 1.2.6. L-Istati Membri, għandhom jinformaw lill-Kummissjoni bi kwalunkwe eċċessi tal-valuri tal-limitu, stabbiliti fid-Direttivi 80/779/KEE, 82/884/KEE u 85/203/KEE, flimkien mal-valuri rrekordjati, ir-raġunijiet ta' kull istanza rrekordjata u l-kejl meħud biex jipprevjeni kwalunkwe okkorrenza mill-ġdid, fi żmien disa' xhur mit-tmiem ta' kull sena, skond il-proċedura stabbilita fl-Artikolu 11 tad- Direttiva 96/62/KE, sakemm il-valuri tal-limitu stabbiliti f'dawk id-Direttivi jibqgħu japplikaw.7. Fiż-żoni li fihom Stat Membru jikkonsidra neċessarju li jillimita jew jipprevjeni żieda prevvista fit-tniġġis permezz tad-dijossidu tal-kubrit, ossidi tan-nitroġenu jew materja tal-partiċelli sospiża, jista' jibqa' juża l-valuri ta' gwida għall-protezzjoni tas-sistemi ekoloġiċi stabbiliti fl-Anness II tad-Direttiva 80/779/KEE u fl-Anness II tad-Direttiva 85/203/KEE.Artikolu 10Rapport u reviżjoniMhux aktar tard mill-31 ta' Diċembru 2003, il-Kummissjoni għandha tissottometti lill-Parlament Ewropew u lill-Kunsill, rapport ibbażat fuq l-esperjenza akkwistata fl-applikazzjoni ta' din id-Direttiva u, partikolarment, fuq ir-riżultati ta' l-aktar riċerka xjentifika riċenti, li tikkonċerna l-effetti fuq is-saħħa umana u sistemi ekoloġiċi, b'esposizzjoni għad-dijossidu tal-kubrit, dijossidu tan-nitroġenu u ossidi tan-nitroġenu, frazzjonijiet differenti ta' materja f' partiċelli u ċomb, u fuq żviluppi teknoloġiċi inkluż il-progress akkwistat permezz ta' metodi ta' kejl, jew inkella permezz ta' stima tal-konċentrazzjonijiet ta' materja f' partiċelli fl-arja ambjentali u fid-deposizzjoni ta' materja f' partiċelli u ċomb fuq l-uċuħ.Bil-għan li jiġi mantenut livell għoli ta' protezzjoni għas-saħħa umana u l-ambjent, waqt li tieħu kont ta' l-esperjenza akkwistata fl-applikazzjoni ta' din id-Direttiva fl-Istati Membri nklużi partikolarment, il-kondizzjonijiet kif stabbiliti fl-Anness VI, li taħthom il-kejl irid isir, ir-rapport imsemmi aktar qabel, irid ikun akkumpanjat bi proposti sabiex tiġi emendata din id-Direttiva, kif xieraq. Partikolarment, il-Kummissjoni trid teżamina l-valuri ta' limitu għat-tieni stadju tal- PM10, bil-għan li tagħmilhom obbligatorji u li tikkonsidra li tikkonferma jew tbiddel il-valuri ta' limitu għat-tieni stadju u, jekk xieraq, għall-ewwel stadju. B'żieda għal dan, il-Kummissjoni tagħti attenzjoni partikolari biex tiffissa l-valuri ta' limitu għall-PM2,5 jew frazzjonijiet differenti ta' materja f' partiċelli, kif xieraq. Kif ukoll, l-Kummissjoni teżamina l-valur ta' limitu annwali għall-protezzjoni tas-saħħa umana għad-dijossidu tan-nitroġenu u tagħmel proposta biex tikkonferma jew timmodifika dak il-valur. Teżamina wkoll il-valur tal-limitu għal kull siegħa għad-dijossidu tan-nitroġenu, fid-dawl tal-linji ta' gwida ta' l-Organizazzjoni Dinjija tas-Saħħa, u tikkonsidra jekk dan il-valur ta' limitu għandux jiġi mibdul jew konfermat.Il-Kummissjoni tikkonsidra wkoll jekk limiti ta' alert jistgħux jiġu ffissati, b'konsistenza ma' tniġġis ieħor f'din id-Direttiva, għall- PM10, PM2,5 jew frazzjonijiet partikolari ta' materja f' partiċelli, kif xieraq.Artikolu 11PenaliL-Istati Membri għandhom jistabbilixxu l-pieni applikabbli għall-ksur ta' disposizzjonijiet nazzjonali adottati bil-għan ta' din id-Direttiva. Dawk il-penali għandhom ikunu effettivi, proporzjonati u diswassivi.Artikolu 12Implimentazzjoni1. L-Istati Membri għandhom idaħħlu fis-seħħ, il-liġijiet, ir-regolamenti u d-disposizzjonijiet amministrattivi neċessarji biex iħarsu din id-Direttiva sad-19 ta' Lulju 2001. Għandhom jinformaw b'dan lill-Kummissjoni.Meta l-Istati Membri jadottaw dawk il-miżuri, dawn għandu jkollhom referenzi għal din id-Direttiva jew ikunu akkumpanjati b'dawn ir-referenzi fl-okkażjoni tal-pubblikazzjoni uffiċjali tagħhom. Il-metodi kif isiru dawn ir-referenzi għandhom ikunu stabbiliti mill-Istati Membri.2. L-Istati Membri għandhom jikkomunikaw lill-Kummissjoni t-testi tad-disposizzjonijiet prinċipali, tal-liġijiet nazzjonali li jadottaw f'dan il-qasam, kopert b'din id-Direttiva.Artikolu 13Dħul fis-seħħDin id-Direttiva għandha tidħol fis-seħħ fl-għoxrin jum minn wara l-pubblikazzjoni tagħha fil-Ġurnal Uffiċjali tal-Komunitajiet Ewropej.Artikolu 14IndirizzatiDin id-Direttiva hija indirizzata lill-Istati Membri.Magħmula fil-Lussemburgu, fit-22 t'April 1999.Għall-KunsillIl-PresidentW. Müller[1] ĠU C 9, ta' l-14.1.1998, p. 6.[2] ĠU C 214, ta' l-10.7.1998, p. 1.[3] L-Opinjoni tal-Parlament Ewropew tat-13 ta' Mejju 1998 (ĠU C 167, ta' l-1.6.1998, p. 103), il-Pożizzjoni Komuni tal-Kunsill ta' l-24 ta' Settembru 1998 (ĠU C 360, tat-23.11.1998, p. 99) u d-Deċiżjoni tal-Parlament Ewropew tat-13 ta' Jannar 1999 (ĠU C 104, ta' l-14.4.1999, p. 44).[4] ĠU C 138, tas-17.5.1993, p. 5.[5] ĠU L 296, tal-21.11.1996, p. 55.[6] ĠU L 35, tal-5.2.1997, p. 14.[7] ĠU L 229, tat-30.8.1980, p. 30.[8] ĠU L 378, tal-31.12.1982, p. 15.[9] ĠU L 87, tas-27.3.1985, p. 1.--------------------------------------------------ANNESS IVALURI TA' LIMITU U LIMITU TA' ALERT GĦAD-DIJOSSIDU TAL-KUBRITI. Valuri ta' limitu għad-dijossidu tal-kubritValuri ta' limitu għandhom jiġu espressi f' μg/m3. Il-volum irid jiġi standardizzat f'temperatura ta' 293o K u pressjoni ta' 101,3 kPa.| Perjodu medju | Valur tal-limitu | Marġni ta' tolleranza | Data li fiha jrid jintlaħaq il-valur tal-limitu |1.Valur ta' Limitu ta' kull siegħa għall-protezzjoni tas-saħħa umana | Siegħa | 350 μg/m3, li m'għandux jinqabeż, aktar minn 24 darba f'sena kalendarja | 150 μg/m3 (43 %), mad-dħul fis-seħħ ta' din id-Direttiva, u li tonqos fl-1 ta' Jannar 2001 u kull 12 - il xahar wara, permezz ta' persentaġġi annwali li jilħqu 0 % sa l-1 ta' Jannar 2005 | fl-1 ta' Jannar 2005. |2.Valur ta' Limitu ta' kuljum għall-protezzjoni tas-saħħa umana | 24 siegħa | 125 μg/m3, m'għandux jinqabeż aktar minn 3 darbiet f'sena kalendarja | Xejn | fl-1 ta' Jannar 2005. |3.Valur ta' limitu għall-protezzjoni tas-sistemi ekoloġiċi | Sena kalendarja u x-xitwa (1 t'Ottubru sal-31 ta' Marzu) | 20 μg/m3 | Xejn | fid-19 ta' Lulju 2001. |II. Limitu ta' alert għad-dijossidu tal-kubrit500 μg/m3 mkejla fuq tliet sigħat konsekuttivi f'lokazzjonijiet rappreżentattivi ta' kwalità ta' l-arja fuq ta' lanqas 100 km2 jew żona sħiħa jew agglomerazzjoni, liema minnhom hi l-iżgħar.III. Dettalji minimi li jridu jsiru disponibbli għall-pubbliku meta l-limitu ta' alert għad-dijossidu tal-kubrit, jiġi maqbuż.Id-dettalji li jridu jsiru disponibbli għall-pubbliku jrid ikollhom ta' lanqas:- id-data, is-siegħa u l-post ta' l-okkorrenza u r-raġunijet ta' l-okkorrenza, fejn magħrufa;- kwalunkwe previżjonijiet ta':- tibdil f'konċentrazzjonijiet (titjib, stabilizazzjoni, jew deterjorazzjoni), flimkien mar-raġunijet ta' dawk it-tibdiliet,- il-wesgħa ġeografika konċernata,- id-durata ta' l-okkorrenza;- it-tip ta' popolazzjoni potenzjalment sensittiva għall-okkorrenza;- il-prekawzjonijiet li jridu jittieħdu mill-popolazzjoni sensittiva konċernata.--------------------------------------------------ANNESS IIVALURI TA' LIMITU GĦAD-DIJOSSIDU TAN-NITROĠENU (NO2) U L-OSSIDI TAN- NITROĠENU (NOx) U L-LIMITU TA' ALERT GĦAD-DIJOSSIDU TAN-NITROĠENUI. Valuri ta' limitu għad-dijossidu tan-nitroġenu u l-ossidi tan-nitroġenuIl-valuri ta' limitu għandhom jiġu espressi f' μg/m3. Il-volum irid jiġi standardizzat f'temperatura ta' 293o K u pressjoni ta'101,3 kPa.| Perjodu medju | Valur tal-limitu | Marġni ta' tolleranza | Data li fiha l-valur tal-limitu għandu jintlaħaq |1.Valur tal-Limitu kull siegħa għall-protezzjoni tas-saħħa umana | Siegħa | 200 μg/m3 NO2, li m'għandux jinqabeż aktar minn 18-il darba f'sena kalendarja | 50 % mad-dħul fis-seħħ ta' din id-Direttiva, jitnaqqas fl-1 ta' Jannar 2001, u kull 12-il xahar wara, permezz ta' persentaġġi ndaqs li jilħqu 0 % sa l-1 ta' Jannar 2010 | fl-1 ta' Jannar 2010. |2.Valur ta' limitu annwali għall-protezzjoni tas-saħħa umana | Sena kalendarja | 40 μg/m3 NO2 | 50 % mad-dħul fis-seħħ ta' din id-Direttiva, jitnaqqas fl-1 ta' Jannar 2001, u kull 12-il xahar wara, permezz ta' persentaġġi ndaqs, li jilħqu 0 % sa l-1 ta' Jannar 2010 | fl-1 ta' Jannar 2010. |3.Valur tal-limitu għall-protezzjoni tal-veġetazzjoni | Sena kalendarja | 30 μg/m3 NOx | Xejn | fid-19 ta' Lulju 2001. |II. Limitu ta' alert għad-dijossidu tan-nitroġenu400 μg/m3 mkejla fuq tliet sigħat konsekuttivi f'lokazzjonijiet rappreżentattivi ta' kwalità ta' l-arja fuq ta' l-anqas 100 km2 jew żona sħiħa jew agglomerazzjoni, liema minnhom hi l-iżgħar.III. Id-dettalji minimi li jridu jsiru disponibbli għall-pubbliku, meta jinqabeż il-limitu ta' alert tad-dijossidu tan-nitroġenuId-dettalji li jridu jsiru disponibbli għall-pubbliku għandhom ta' l-anqas jinkludu:- id-data, is-siegħa u l-post ta' l-okkorrenza u r-raġunijiet ta' l-okkorrenza, meta magħrufa;- kwalunkwe previżjonijiet ta':- tibdil f'konċentrazzjonijiet (titjib, stabilzizazzjoni, jew deterjorazzjoni), flimkien mar-raġunijiet għal dan it-tibdil,- il-wesgħa ġeografika konċernata,- id-durata ta' l-okkorrenza;- it-tip ta' popolazzjoni, potenzjalment sensittiva għall-okkorrenza;- il-prekawzjonijiet li jridu jittieħdu mill-popolazzjoni sensittiva konċernata.--------------------------------------------------ANNESS IIIVALURI TA' LIMITU GĦALL-MATERJA F' PARTIĊELLI (PM10)| Perjodu medju | Valur tal-limitu | Marġni ta' tolleranza | Data li fiha għandu jintlaħaq il-valur tal-limitu |STADJU 11.Valur tal-limitu ta' 24 siegħa għall-protezzjoni tas-saħħa umana | 24 siegħa | 50 μg/m3 PM 10, m'għandux jinqabeż aktar minn 35 darba f'sena kalendarja | 50 % mad-dħul fis-seħħ ta' din id-Direttiva, titnaqqas fl-1 ta' Jannar 2001 u kull 12-il xahar wara, permezz ta' persentaġġi ndaqs, li jilħqu 0 % sa l-1 ta' Jannar 2005 | fl-1 ta' Jannar 2005. |2.Valur tal-limitu annwali għall-protezzjoni tas-saħħa umana | Sena kalendarja | 40 μg/m3 PM10 | 20 % mad-dħul fis-seħħ ta' din id-Direttiva, jitnaqqas fl-1 ta' Jannar 2001, u kull 12-il xahar wara permezz ta' persentaġġi ndaqs li jilħqu 0 % sa l-1 ta' Jannar 2005 | fl-1 ta' Jannar 2005. |STADJU 2 [1]1.Valur tal-limitu ta' 24 siegħa, għall-protezzjoni tas-saħħa umana | 24 siegħa | 50 μg/m3 PM10, li ma tridx tinqabeż aktar minn 7 darbiet f'sena kalendarja | Li trid tittieħed minn data u li tkun ekwivalenti għall-Istadju 1 tal-valur tal-limitu | fl-1 ta' Jannar 2010. |2.Valur tal-limitu annwali għall-protezzjoni tas-saħħa umana | Sena kalendarja | 20 μg/m3 PM10 | 50 % fl-1 ta' Jannar 2005, jitnaqqas kull 12-il xahar wara permezz ta' persentaġġi ndaqs li jilħqu 0 % sa l-1 ta' Jannar 2010 | fl-1 ta' Jannar 2010. |[1] Valuri tal-limitu indikattivi jridu jiġu riveduti fid-dawl ta' informazzjoni ulterjuri u effetti ambjentali, prattiċità teknika u l-esperjenza fl-applikazzjoni ta' Stadju 1 tal-valur tal-limitu fl-Istati Membri.--------------------------------------------------ANNESS IVVALUR TA' LIMITU GĦAĊ-ĊOMB| Perjodu medju | Valur tal-limitu | Marġni ta' tolleranza | Data li fiha għandu jintlaħaq il-valur tal-limitu |Valur tal-limitu annwali għall-protezzjoni tas-saħħa umana | Sena kalendarja | 0,5 μg/m3 [1] | 100 % mad-dħul fis-seħħ ta' din id-Direttiva, jitnaqqas fl-1 ta' Jannar 2001 u kull 12-il xahar wara permezz ta' persentaġġi ndaqs li jilħqu 0 % sa l-1 ta' Jannar 2005, jew sa l-1 ta' Jannar 2010 fil-viċinanza immedjata ta' punti speċifiċi ta' sorsi li bihom il-Kummissjoni għandha tiġi notifikata | L-1 ta' Jannar 2005, jew l-1 ta' Jannar 2010 fil-viċinanza immedjata ta' sorsi industrijali speċifiċi f'żoni kontaminati b'għexieren ta' snin t'attivitajiet industrijali. Il-Kummissjoni għandha tiġi notifikata b'dawn is-sorsi sad-19 ta' Lulju 2001 [2] F'dwan il-każijiet, il-valur tal-limitu mill-1 ta' Jannar 2005, ikun 1,0 μg/m3; |[1] Il-proċess stabbilit fl-Artikolu 10 għar-reviżjoni ta' din id-Direttiva jinkludi wkoll konsiderazzjoni għall-possibilità li tissuplimenta jew tieħu post il-valur tal-limitu permezz ta' valur tal-limitu ta' deposizzjoni fil-viċinanza immedjata tal-punti tas-sorsi.[2] Din in-notifika trid tkun akkumpanjata minn ġustifikazzjoni xierqa. L-area li fiha l-valuri ta' limitu għolja japplikaw ma jistgħux jestendu aktar minn 1000 m minn dawn is-sorsi speċifiċi.--------------------------------------------------ANNESS VDETERMINAZZJONI TAL-ĦTIĠIET GĦALL-ISTIMA TA' KONĊENTRAZZJONIJIET TA' DIJOSSIDU TAL-KUBRIT, DIJOSSIDU TAN-NITROĠENU (NO2), U OSSIDI TAN-NITROĠENU (NOx), MATERJA F' PARTIĊELLI (PM10) u ĊOMB FL-ARJA AMBJENTALI F'ŻONA JEW AGGLOMERAZZJONII. Limiti ta' stima għolja u baxxaIs-segwenti limiti ta' stimi għoljin u baxxi japplikaw:(a) DIJOSSIDU TAL-KUBRIT| Protezzjoni tas-Saħħa | Protezzjoni tas-sistema ekoloġika |Limitu ta' stima għolja | 60 % tal-valur tal-limitu f'24 siegħa (75 μg/m3, li ma jridx jinqabeż aktar minn 3 darbiet fi kwalunkwe sena kalendarja | 60 % tal-valur tal-limitu tax-xitwa (12 μg/m3) |Limitu ta' stima baxxa | 40 % tal-valur tal-limitu f'24 siegħa (50 % μg/m3, li ma jridx jinqabeż aktar minn 3 darbiet fi kwalunkwe sena kalendarja) | 40 % tal-valur tal-limitu tax-xitwa (8 μg/m3) |(b) DIJOSSIDU TAN-NITROĠENU U L-OSSIDI TAN-NITROĠENU| Valur tal-limitu kull siegħa għall-protezzjoni tas-saħħa umana (NO2) | Valur tal-limitu annwali għall-protezzjoni tas-saħħa umana (NO2) | Valur tal-limitu annwali għall-protezzjoni ta' veġetazzjoni (NOX) |Limitu ta' stima għolja | 70 % tal-valur tal-limitu (140 μg/m3, li ma jridx jinqabeż aktar minn 18 -il darba fi kwalunkwe sena kalendarja) | 80 % tal-valur tal-limitu (32 μg/m3) | 80 % tal-valur tal-limitu (24 μg/m3) |Limitu ta' stima baxxa | 50 % tal-valur tal-limitu (100 μg/m3, li ma jridx jinqabeż aktar minn 18-il darba fi kwalunkwe sena kalendarja) | 65 % tal-valur tal-limitu (26 μg/m3) | 65 % tal-valur tal-limitu (19,5 μg/m3) |(ċ) MATERJA F' PARTIĊELLIIl-limiti ta' stima għolja u baxxa għall-PM10huma bbażati fuq il-valuri ta' limitu indikattivi għall-1 ta' Jannar 2010.| Medja ta' 24 siegħa | Medja annwali |Limitu ta' stima ta' għolja | 60 % tal-valur tal-limitu (30 μg/m3, li ma jridx jinqabeż aktar minn seba' darbiet fi kwalunkwe sena kalendarja) | 70 % tal-valur tal-limitu (14 μg/m3) |Limitu ta' stima baxxa | 40 % tal-valur tal-limitu (20 μg/m3, li ma jridx jinqabeż aktar minn seba' darbiet fi kwalunkwe sena kalendarja | 50 % tal-valur tal-limitu (10 μg/m3) |(d) ĊOMB| Medja Annwali |Limitu ta' stima għolja | 70 % tal-valur tal-limitu (0,35 μg/m3) |Limitu ta' stima baxxa | 50 % tal-valur tal-limitu (0,25 μg/m3) |II. Determinazzjoni ta' l-eċċessi tal-limiti ta' stima għolja u baxxaL-eċċessi tal-limiti ta' stima għolja u baxxa jridu jiġu determinati abbażi tal-konċentrazzjonijiet matul il-ħames snin ta' qabel, meta d-data suffiċjenti hija disponibbli. il-limitu ta' stima jitqies li jkun inqabeż, jekk matul dawk il-ħames snin, in-numru totali ta' eċċessi tal-konċentrazzjoni numerika tal-limitu jkun aktar minn tliet darbiet in-numru t'eċċessi permessi kull sena.Meta anqas minn ħames snin data hija disponibbli, l-Istati Membri jistgħu jkkombinaw kampanji ta' kejl ta' durata qasira matul il-perjodu tas-sena u f'lokazzjonijiet b'tendenzi li jkunu tipiċi għall-ogħla livelli ta' tniġġis, b'riżultati akkwistati minn informazzjoni minn inventarji t'emmissjoni u mmudellar biex jiġu determinati l-eċċessi tal-limitu ta' stimi għoljin u baxxi.--------------------------------------------------ANNESS VILOKAZZJONI TA' PUNTI TA' KAMPJUNAR GĦALL-KEJL TA' DIJOSSIDU TAL-KUBRIT, DIJOSSIDU TAN-NITROĠENU U OSSIDI TAN-NITROĠENU, MATERJA F' PARTIĊELLI U ĊOMB FL-ARJA AMBJENTALIIs-segwenti konsiderazzjonijiet japplikaw għal kejl fiss.I. Identifikar ta' postijiet ta' skala makro.(a) Protezzjoni tas-saħħa umanaPunti ta' kampjunar maħsuba għall-protezzjoni tas-saħħa umana għandhom jiġu identifikati:(i) biex tiġi pprovduta data fuq il-wesgħat ġo żoni u agglomerazzjonijiet fejn ikun hemm l-ogħla konċentrazzjonijiet, li għalihom il-popolazzjoni tista' tkun indirettament jew direttament esposta għall-perjodu li huwa sinifikanti f'relazzjoni mal-perjodu medju tal-valuri tal-limitu;(ii) biex tiġi pprovduta data dwar livelli f'wesgħat oħra ġo żoni u agglomerazzjonijiet li huma rappreżentattivi għall-esposizzjoni tal-popolazzjoni ġenerali.Punti ta' kampjunar għandhom ġeneralment jiġu identifikati biex jiġi evitat il-kejl ta' mikro-ambjenti, żgħar ħafna, fil-viċinanza immedjata. Bħala linja ta' gwida, punt ta' kampjunar għandu jiġi identifikat, li jkun ir-rappreżentattiv ta' kwalità t'arja f' wesgħa tal-madwar ta' mhux anqas minn 200 m2 f'żoni orjentati mit-traffiku u ta' diversi kilomteri kwadri ta' żoni bi sfond urban.Il-punti ta' kampjunar għandhom ukoll, fejn possibbli, jkunu rappreżentattivi ta' lokazzjonijiet simili mhux fil-viċinanza immedjata.Għandu jittieħed kont tal-bżonn li jiġu allokati punti ta' kampjunar fuq gżejjer, fejn huwa neċessarju għall-protezzjoni tas-saħħa umana.(b) Protezzjoni ta' sistemi ekoloġiċi u veġetazzjoni.Punti ta' kampjunar maħsuba għall-protezzjoni ta' sistemi ekoloġiċi jew veġetazzjonijiet għandhom jiġu identifikati aktar minn 20 km minn agglomerazzjonijiet jew aktar minn 5 km minn żoni oħra mibnija, stallazzjonijiet industrijali jew toroq. Bħala linja ta' gwida, punt ta' kampjunar għandu jiġi identifikat bħala rappreżentattiv tal-kwalità t'arja fil-wesgħa tal-madwar ta' lanqas 1000 km2. L-Istat Membru jista' jipprovdi punt ta' kampjunar li jiġi identifikat f'distanza iqsar jew li jkun rappreżentattiv ta' kwalità t'arja f'wesgħa anqas estiża, u jittieħed kont tal-kondizzjonijiet ġeografiċi.Għandu jittieħed kont tal-bżonn li ssir stima tal-kwalità ta' l-arja fuq il-gżejjer.II. Identifikar ta' żoni fuq skala mikroIs-segwenti linji ta' gwida għandhom jintlaħqu sa fejn huwa prattikabbli:- it-tnixxija madwar is-sonda tal-kampjunar intern, m'għandhiex tkun ristretta, mingħajr l-ebda ostakolu li jaffettwa t-tmexxija ta' l-arja fil-viċinanzi tal-kampjun (normalment ftit metri 'l bogħod mill-bini, gallariji, siġar u ostakoli oħrajn u ta' l-anqas 0,5 m mill-iktar bini viċin fil-każ ta' punti ta' kampjunar li jirrapreżentaw il-kwalità ta' l-arja fil-linja tal-bini);- in ġenerali, id-daħla tal-punt ta' kampjunar għandha tkun bejn 1,5 m (iż-żona tan-nifs) u 4 m 'l fuq mill-art. Posizzjonijiet ogħla (sa 8 m) jistgħu ikunu neċessarji f'ċerti ċirkostanzi. Siti aktar għolja jistgħu jkunu xierqa jekk l-istazzjon huwa rappreżentattiv ta' wesgħa kbira;- is-sonda interna m'għandhiex titpoġġa fil-viċinanza immedjata ta' sorsi sabiex tkun tista' tevita d-dħul ta' l-arja diretta, t'emmissjonijiet mhux imħallta ma' l-arja ambjentali;- il-ħruġ ta' l-exhaust tal-kampjun, għandu jiġi posizzjonat biex iċ-ċirkolazzjoni mill-ġdid ta' arja bl-exhaust fid-dħul tal-kampjun tiġi evitata;- lokazzjoni ta' kampjuni orjentati mit-traffiku:- għat-tniġġis kollu, dawn il-punti ta' kampjunar, għandhom ikunu ta' lanqas 25 m mit-tarf tal-junctions maġġuri u ta' lanqas 4 m miċ-ċentru ta' l-iktar karreġġjata tat-traffiku viċina,- għad-dijossidu tan-nitroġenu, id-daħliet iridu jkunu ta' mhux aktar minn 5 m mit-tarf tal-bankina,- għall-materja f' partiċelli u għaċ-ċomb, id-daħliet iridu jkunu sitwati sabiex ikunu rappreżentattivi tal-kwalità ta' l-arja ħdejn il-linja tal-bini.Is-segwenti fatturi jistgħu wkoll jiġu kkunsidrati:- sorsi t'interferenza;- sigurtà;- aċċess;- id-disponibilità ta' l-enerġija elettrika u l-komunikazzjonijiet tat-telefon;- viżibilità tas-sit, b'relazzjoni mal-madwar;- sigurtà tal-pubbliku u l-operaturi;- ix-xewqa li jiġu kollokati punti ta' kampjunar għal tniġġis differenti;- ħtiġiet għall-ippjanar.III. Dokumentazzjoni u reviżjoni ta' l-għażla tas-sitiIl-proċeduri ta' l-għażla tas-siti għandha tkun dokumentata kollha fl-istadju tal-klassifikazzjoni, b'mezzi bħal ritratti b'kumpass tal-wesgħa tal-madwar u mappa dettaljata. Is-siti għandhom jiġu riveduti f'intervalli regolari flimkien ma' dokumentazzjoni biex jiġi assigurat li l-kriterji ta' l-għażla jibqgħu validi maż-żmien.--------------------------------------------------ANNESS VIIKRITERJI BIEX JIĠU DETERMINATI N-NUMRI MINIMI GĦALL-PUNTI TA' KAMPJUNAR GĦALL-KEJL FISS TA' KONĊENTRAZZJONIJIET TA' DIJOSSIDU TAL-KUBRIT (SO2), DIJOSSIDU TAN-NITROĠENU (NO2) U OSSIDI TAN-NITROĠENU, MATERJA F' PARTIĊELLI U ĊOMB FL-ARJA AMBJENTALII. In-numru minimu ta' punti ta' kampjunar għall-kejl fiss, biex tiġi stmata l-konformità mal-valuri tal-limitu għall-protezzjoni tas-saħħa umana u l-limiti ta' alert f'żoni u agglomerazzjonijiet fejn il-kejl fiss huwa l-uniku sors t'informazzjoni(a) Sorsi mxerrdaPopolazzjoni ta' agglomerazzjoni jew żona (eluf) | Jekk il-konċentrazzjonijiet jaqbżu il-limitu ta' l-istima għolja | Jekk il-konċentrazzjonijiet massimi huma bejn il-limitu ta' stima għolja u baxxa | Għall-SO2 u l-NO2, f'agglomerazzjonijiet fejn il-konċentrazzjonijiet massimi huma anqas mil-limitu ta' stima baxxa |0-250 | 1 | 1 | Mhux applikabbli |250-499 | 2 | 1 | 1 |500-749 | 2 | 1 | 1 |750-999 | 3 | 1 | 1 |1000-1499 | 4 | 2 | 1 |1500-1999 | 5 | 2 | 1 |2000-2749 | 6 | 3 | 2 |2750-3749 | 7 | 3 | 2 |3750-4749 | 8 | 4 | 2 |4750-5999 | 9 | 4 | 2 |> 6000 | 10 | 5 | 3 || Għall-NO2 u materja f' partiċelli: inkluż ta' l-anqas, stazzjon wieħed bi sfond urban, u stazzjon orjentat mit-traffiku | | |(b) Sorsi tal-puntGħall-istima ta' tniġġis fil-viċinanza ta' sorsi tal-punt, in-numru ta' punti ta' kampjunar għall-kejl fiss għandu jiġi kkalkulat, u jingħata kont tad-densitajiet t'emmissjoni, il-mudell ta' distribuzzjoni ta' tniġġis fl-arja ambjentali u l-esposizzjoni potenzjali tal-popolazzjoni.II. Numru minimu ta' punti ta' kampjuni għall-kejl fiss, b'valuri ta' limitu għall-protezzjoni ta' sistemi ekoloġiċi jew veġetazzjonijiet f'żoni oltre l-agglomerazzjonijietJekk il-konċentrazzjonijiet massimi jaqbżu l-limitu ta' stima għolja | Jekk il-konċentrazzjonijiet massimi huma bejn il-limitu ta' stima għolja u baxxa |Stazzjon 1 kull 20000 km2 | Stazzjon 1 kull 40000 km2 |F'żoni ta' gżejjer il-punti ta' kampjunar għall-kejl fiss għandhom jiġu kkalkulati, billi jittieħed kont tal-mudell tad-distribuzzjoni ta' tniġġis fl-arja ambjentali u l-esposizzjoni potenzjali ta' sistemi ekoloġiċi jew veġetazzjoni.--------------------------------------------------ANNESS VIIIOBJETTIVI GĦALL-KWALITÀ TA' DATA U L-ĠBIR TA' RIŻULTATI TA' STIMA TAL-KWALITÀ TA' L-ARJAI. Objettivi għall-kwalità ta' dataIs-segwenti objettivi ta' kwalità ta' data għall-eżattezza ta' metodi ta' stima, ta' ħin minimu, u ta' qbid ta' data ta' kejl huma mniżżla biex jagħtu gwida għall-programmi ta' assigurazzjoni ta' kwalità.| Dijossidu tal-kubrit, dijossidu tan-nitroġenu u ossidi tan-nitroġenu | Materja f' partiċelli u ċomb |Kejl kontinwuEżattezza | 15 % | 25 % |Qbid ta' Data minima | 90 % | 90 % |Kejl indikattivEżattezza | 25 % | 50 % |Qbid ta' Data minima | 90 % | 90 % |Kopertura minima ta' ħin | 14 % (Kejl wieħed kull ġimgħa bl-addoċċ, imqassam l-istess matul is-sena, jew tmien ġimgħat imqassma l-istess matul is-sena) | 14 % (Kejl wieħed kull ġimgħa bl-addoċċ, imqassam l-istess matul is-sena, jew tmien ġimgħat imqassma l-istess matul is-sena) |ImmudellarEżattezza:Medja kull siegħa | 50 % - 60 % | |Medja kuljum | 50 % | Mhux definita preżentement [1] |Medja annwali | 30 % | 50 % |Stima oġġettivaEżattezza: | 75 % | 100 % |L-eżattezza tal-kejl hija mfissra kif imniżżel fil-"Gwida għall-espressjoni ta' Inċertezza fil-Kejl"(ISO 1993) jew fl-ISO 5725-1 "Eżattezza (veraċità u preċiżjoni) ta' metodi ta' kejl u riżultati" (1994). Il-persentaġġi fit-tabella huma mogħtija għall-kejl individwali medju, fuq il-perjodu kunsidrat, bil-valur ta' limitu, għall-intervall li 95 % tafdah (bias + darbtejn l-istandard tad-devjazzjoni). L-eżattezza għall-kejl kontinwu għandu jiġi interpretat bħala applikabbli fir-reġjun tal-valur tal-limitu xieraq.L-eżattezza għall-immudellar u l-istima oġġettiva hija mfissra bħala d-devjazzjoni massima tal-livelli ta' konċentrazzjoni mkejla u kkalkulati, fuq il-perjodu kkunsidrat bil-valur tal-limitu, mingħajr ma jittieħed kont il-ħinijiet ta' l-avvenimenti.Il-ħtiġiet għal data minima li tinqabad u l-ħin, ma jinkludux it-telf ta' data minħabba l-kalibrazzjoni regolari jew il-manteniment normali ta' l-istrumentalizzazzjoni.Permezz ta' deroga, l-Istati Membri jistgħu japplikaw kejl saltwarjament, minflok kejl kontinwu tal-materja f' partiċelli u ċ-ċomb, jekk juru lill-Kummissjoni illi l-eżattezza f'intervall li 95 % tista' tafdah għar-rigward ta' monitoraġġ kontinwu huwa bejn 10 %. Kampjunar saltwarju għandu jiġi mifrux l-istess matul is-sena.II. Riżultati ta' l-istima tal-kwalità ta'l-arjaIs-segwenti informazzjoni għandha tinġabar għal żoni jew agglomerazzjonijiet li fihom sorsi oltre l-kejl huma applikati biex jissupplixxu l-infomazzjoni minn kejl jew bħala l-uniku mezz għall-istima ta' kwalità ta' l-arja:- deskrizzjoni ta' l-attivitajiet ta' stima li jkunu qed isiru;- il-metodi speċifiċi użati, b'referenzi għad-deskrizzjonijiet tal-metodu;- is-sorsi tad-data u l-informazzjoni;- deskrizzjoni tar-riżultati, valuri tal-limitu, inklużi l-eżattezzi, u partikolarment, kwalunkwe wesgħa, jew jekk relevanti, it-tul tat-triq ġoż-żona jew l-agglomerazzjoni li fuqhom il-konċentrazzjonijiet jeċċedu l-valur tal-limitu, jew, kif jista' jkun il-valuri tal-limitu flimkien mal-marġini applikabbli ta' tolleranza u ta' kwalunkwe wesgħa li fiha l-konċentrazzjonijiet jeċċedu l-limitu ta' stima għolja jew il-limitu ta' stima baxxa;- għall-valuri ta' limitu li l-għan tagħhom huwa l-protezzjoni tas-saħħa umana, il-popolazzjoni potenzjalment esposta għall-konċentrazzjonijiet b'eċċess tal-valur tal-limitu.Fejn possibbli l-Istati Membri għandhom jiġbru mapep li juru d-distribuzzjonijiet ta' konċentrazzjoni ġo kull żona u agglomerazzjoni.III. StandardizzarGħad-dijossidu tal-kubrit u l-ossidi tan-nitroġenu, il-volum għandu jiġi standardizzat f'temperatura ta' 293 oK u pressjoni ta' 101,3 kPa.[1] Kwalunwe emenda neċessarja biex tadatta dan il-punt għall-progress xjentifiku u tekniku tiġi adottata skond il-proċedura stabbilita fl-Artikolu 12(2) tad-Direttiva 96/62/KE.--------------------------------------------------ANNESS IXMETODI TA' REFERENZA GĦALL-ISTIMA TA' KONĊENTRAZZJONIJIET TA' DIJOSSIDU TAL-KUBRIT, DIJOSSIDU TAN-NITROĠENU U OSSIDI TAN-NITROĠENU, MATERJA F' PARTIĊELLI (PM10 U PM2,5) U ĊOMBI. Metodu ta' referenza għall-analiżi ta' dijossidu tal-kubrit:ISO/FDIS 10498 (Standard f'abbozz) Arja ambjentali - determinar ta' dijossidu tal-kubrit - metodu fluorexxenza ultraviolet.Stat Membru jista' juża kwalunkwe mezz ieħor li bih jista' juri li jagħti riżultati ekwivalenti għall-metodu msemmija hawn fuq.II. Metodu ta' referenza għall-analiżi ta' dijossidu tan-nitroġenu u ossidi tan-nitroġenu:ISO 7996: 1985 Arja ambjentali - determinar ta' konċentrazzjonijiet massiċċi ta' ossidi tan-nitroġenu - metodu chemiluminescence.Stat Membru jista' juża kwalunkwe metodu ieħor li jista' juri li jagħti riżultati ekwivalenti għall-metodu t'hawn fuq.III.A Metodu ta' referenza għall-kampjun taċ-ċomb:Il-metodu ta' referenza għall-kampjunar taċ-ċomb huwa dak deskritt fl-Anness tad-Direttiva 82/884/KEE, sa dak iż-zmien li l-valur tal-limitu fl-Anness IV ta' din id-Direttiva jintlaħaq, fejn il-metodu ta' referenza jkun dak ta' PM10 kif imsemmi f'Sezzjoni IV ta' dan l-Anness.Stat Membru jista' juża kwalunkwe metodu ieħor li jista' juri li jagħti riżultati ekwivalenti għall-metodu msemmi hawn fuq.III.B Metodu ta' referenza għall-analiżi taċ-ċomb:ISO 9855: 1993 Arja ambjentali - Determinazzjoni ta' kontenut ta' partiċelli taċ-ċomb ta' aerosoli miġbur fil-filtri. Assorbazzjoni atomika bil-metodu spettroskopja.Stat Membru jista' juża kwalunkwe metodu ieħor li jista' juri li jagħti riżultati ekwivalenti għall-metodu msemmi hawn fuq.IV. Metodu ta' referenza għall-kampjunar u kejl ta' PM10Il-metodu ta' referenza għall-kampjunar u kejl ta' PM10 huwa dak deskritt fl-EN 12341 "Kwalità tal-Arja- Proċedura ta' test fuq il-Post biex Turi Ekwivalenza ta' Referenza għall-Metodi ta' Kampjunar għall-frazzjoni PM10 tal-materja f' partiċelli". Il-prinċipju ta' kejl huwa bbażat fuq il-ġbir fuq filtru ta' frazzjoni PM10 ta' materja f' partiċelli ambjentali u d-determinazzjoni massa gravimetrika.Stat Membru jista' juża kwalunkwe metodu ieħor li jista' juri li jagħti riżultati ekwivalenti għall-metodu t'hawn fuq jew kwalunkwe metodu ieħor li l-Istati Membri konċernati jistgħu juru li għandu relazzjoni konsistenti għall-metodu ta' referenza. F'dik l-eventwalità ir-riżultati akkwistati b'dak il-metodu, jridu jiġu korretti permezz ta' fattur relevanti biex jipproduċi riżultati ekwivalenti għal dawk li kienu jiġu akkwistati kieku jintuża l-metodu ta' referenza.Kull Stat Membru għandu jinforma lill-Kummissjoni dwar il-metodu wżat għall-kampjunar u kejl ta' PM10. Il-Kummissjoni għandha malajr kemm jista' jkun tagħmel l-eżerċizzi ta' interparagun għall-kampjunar ta' PM10 u l-kejl meħud biex tkun tista' tipprovdi l-informazzjoni għar-reviżjoni ta' din id-Direttiva skond l-Artikolu 10.V. Metodu ta' referenza proviżorju għall-kampjunar u kejl ta' PM2,5Il-Kummissjoni għandha tipproduċi linji ta' gwida, b'konsultazzjoni mal-kumitat li għalih saret referenza fl-Artikolu 12 tad-Direttiva 96/62/KEE, għall-metodu ta' referenza proviżorju xieraq, għall-kampjunar u stima tal-PM2,5 sad-19 ta' Lulju 2001.Stat Membru jista' juża kwalunkwe metodu ieħor li jikkonsidra xieraq.Kull Stat Membru għandu jinforma lill-Kummissjoni dwar il-metodu użat għall-kampjunar u kejl tal- PM2,5. Il-Kummissjoni, malajr kemm jista' jkun għandha tagħmel l-eżerċizzji interparagun tal-metodi ta' kampjunar u kejl għall- PM2,5 biex tkun tista' tipprovdi l-informazzjoni għar-reviżjoni ta' din id-Direttiva skond l-Artikolu 10.VI. Metodi ta' teknika ta' referenza:Metodi ta' teknika ta' referenza ma jistgħux jiġu speċifikati fil-preżent. Kwalunkwe emendi biex jiġi adattat dan il-punt għall-progress xjentifiku u tekniku, jridu jiġu adottati skond il-proċedura stabbilita fl-Artikolu 12(2) tad-Direttiva 96/62/KE.--------------------------------------------------


title: Id-Direttiva tal-Kunsill 2003/9/KE tas-27 ta' Jannar 2003 li tistabbilixxi standards minimi għall-akkoljenza ta' dawk li jfittxu ażil

text:
Avviż Legali Importanti

|

32003L0009

Official Journal L 031 , 06/02/2003 P. 0018 - 0025

		Id-Direttiva tal-Kunsill 2003/9/KEtas-27 ta' Jannar 2003li tistabbilixxi standards minimi għall-akkoljenza ta' dawk li jfittxu ażilIL-KUNSILL TA' L-UNJONI EWROPEA,Wara li kkonsidra t-Trattat li jistabbilixxi l-Komunità Ewropea, u b'mod partikolari il-punt (1)(b) ta' l-ewwel paragrafu ta' l-Artikolu 63 tiegħu,Wara li kkonsidra l-proposta mressqa mill-Kummissjoni [1],Wara li kkonsidra l-opinjoni tal-Parlament Ewropew [2];Wara li kkonsidraw l-opinjoni tal-Kumitat Ekonomiku u Soċjali [3],Wara li kkonsidra l-opinjoni tal-Kumitat tar-Reġjuni [4],Billi:(1) Politika komuni dwar ażil, inkluża Sistema ta' Ażil Komuni Ewropea, hija parti kostitwenti ta' l-għan ta' l-Unjoni Ewropea li tistabbilixxi progressivament żona ta' libertà, sigurtà u ġustizzja miftuħa għal dawk li, imġiegħla minn ċirkostanzi, ifittxu b'mod leġittimu protezzjoni fil-Komunita.(2) F'laqgħa speċjali f'Tampere fil-15 u 16 ta' Ottubru 1999, il-Kunsill Ewropew qabel li jaħdem biex jistabbilixi Sistema ta' Ażil Komuni Ewropea, ibbażata fuq l-applikazzjoni sħiħa u inklużiva tal-Konvenzjoni ta' Ġinevra dwar l-Istatus tar-Refuġjati tat-28 ta' Lulju 1951, kif issupplimentata bil-Protokoll ta' New York tal-31 ta' Jannar 1967, hekk iżżomm il-prinċipju ta' non-refoulement.(3) Il-Konklużjonijiet ta' Tampere jipprovdu li Sistema ta' Ażil Komuni Ewropea għandha tinkludi, fi żmien qasir, kondizzjonijiet komuni minimi ta' akkoljenza ta' dawk li jfittxu ażil.(4) L-istabbiliment ta' standards minimi għar-akkoljenza ta' dawk li jfittxu ażil huwa pass ‘il quddiem lejn politika Ewropea dwar ażil.(5) Din id-Direttiva tirrispetta d-drittijiet fundamentali u tosserva l-prinċipji rrikonoxxuti b'mod partikolari mill-Karta ta' Drittijiet Fundamentali ta' l-Unjoni Ewropea. B'mod partikolari, din id-Direttiva tfittex li tiżgura rispett sħiħ għad-dinjita tal-bniedem u li tippromwovi l-applikazzjoni ta' l-Artikoli 1 u 18 tal-Karta msemmija.(6) Fir-rigward tat-trattament ta' persuni li jaqgħu fl-ambitu ta' din id-Direttiva, Stati Membri huma marbuta b'obbligi taħt strumenti tal-liġi internazzjonali li għalihom huma parti u li jipprobixxu diskriminazzjoni.(7) Standards minimi għar-akkoljenza ta' dawk li jfittxu ażil li normalment għandhom ikunu biżżejjed biex jiżguraw standard ta' ħajja dinjituż u kondizzjonijiet ta' ħajja komparabbli fl-Istati Membri kollha għandhom ikunu preskritti.(8) L-armonizzazzjoni tal-kondizzjonijiet għar-akkoljenza ta' dawk li jfittxu ażil għandha tgħin biex tillimita movimenti sekondarji ta' min ifittex ażil influwenzati mill-varjetà ta' kondizzjonijiet għar-rakoljenza tagħhom.(9) Akkoljenza ta' gruppi bi bżonnijiet speċjali għandha tkun iddisinjata biex tissodisfa dawk il-bżonnijiet.(10) Akkoljenza ta' applikanti li huma f'detenzjoni għandha tkun iddisinjata b'mod speċifiku biex tissodisfa l-bżonnijiet tagħhom f'dik is-sitwazzjoni.(11) Biex tkun żgurata osservanza tal-garanziji proċedurali minimi li jikkonsistu fl-opportunita li jkunu kkuntattjati organizzazjonijiet u gruppi ta' persuni li jipprovdu assistenza legali, informazzjoni dwar organizzazzjonijiet u gruppi ta' persuni tali għandha tkun ipprovduta.(12) Il-possibilità ta' abbuż tas-sistema ta' akkoljenza għandha tkun ristretta billi jkunu stabbiliti każijiet għar-riduzzjoni jew irtirar ta' kondizzjonijiet ta' akkoljenza ta' dawk li jfittxu ażil.(13) L-effiċjenza ta' sistemi nazzjonali ta' akkoljenza u koperazzjoni fost Stati Membri fil-qasam ta' akkoljenza ta' dawk li jfittxu ażil għandha tkun żgurata.(14) Kordinazzjoni xierqa għandha tkun imħajra bejn l-awtoritajiet kompetenti fir-rigward tar-akkoljenza ta' dawk li jfittxu ażil, u relazzjonjijiet armonjużi bejn komunitajiet lokali u ċentri ta' akkomodazzjoni għandhom għalhekk ikunu promossi.(15) Hija fl-istess natura ta' standards minimi li Stati Membri jkollhom il-poter li jintroduċu jew iżommu provvedimenti iktar favorevoli għal ċittadini ta' pajjiżi terzi u persuni bla stat li jitolbu għal protezzjoni internazzjonali minn għand Stat Membru.(16) F'dan l-ispirtu, Stati Membri huma wkoll mistiedna li japplikaw id-disposizzjonijiet ta' din id-Direttiva in konnessjoni ma' proċeduri biex ikunu deċiżi applikazzjonijiet għal għamliet ta' protezzjoni barra dik li toħroġ mill-Konvenzjoni ta' Ġinevra għal ċittadini ta' pajjiżi terzi u persuni bla stat.(17) L-implimentazzjoni ta' din id-Direttiva għandha tkun ivvalorizzata f'intervalli regolari.(18) Ladarba l-għanijiet ta' l-azzjoni proposta, jiġifieri tistabbilixxi standards minimi dwar ir-akkoljenza ta' dawk li jfittxu ażil fi Stati Membri, ma jistgħux jinkisbu b'mod suffiċjenti mill-Istati Membri u jistgħu għalhekk, minħabba l-kobor u l-effetti ta' l-azzjoni proposta, jinkisbu aħjar mill-Komunità, il-Komunità tista' tadotta miżuri skond il-prinċipji tas-sussidjareta kif iddikjarati fl-Artikolu 5 tat-Trattat. Skond il-prinċipju ta' proporzjonalita, iddikjarat f'dak l-Artikolu, din id-Direttiva ma tmurx lilhinn minn dak li hu meħtieġ biex jinkisbu dawk l-għanijiet.(19) Skond l-Artikolu 3 tal-Protokoll dwar il-posizzjoni tar-Renju Unit u l-Irlanda, anness mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea, ir-Renju Unit ta notifika, b'ittra tat-18 ta' Awissu 2001, tax-xewqa tiegħu li jipparteċipa fl-adozzjoni u l-applikazzjoni ta' din id-Direttiva.(20) Skond l-Artikolu 1 tal-Protokoll imsemmi, l-Irlanda mhix tipparteċipa fl-adozzjoni ta' din id-Direttiva. B'konsegwenza, u mingħajr preġudizzju għall-Artikolu 4 tal-Protokoll imsemmi hawn iktar qabel, id-disposizzjonijiet ta' din id-Direttiva ma japplikawx għall-Irlanda.(21) Skond l-Artikolu 1 u 2 tal-Protokoll dwar il-posizzjoni tad-Danimarka, anness mat-Trattat dwar l-Unjoni Ewropea u t-Trattat li jistabbilixxi l-Komunità Ewropea id-Danimarka mhix tipparteċipa fl-adozzjoni ta' din id-Direttiva u għalhekk la hija marbuta biha lanqas suġġetta għall-applikazzjoni tagħha,ADOTTA DIN ID-DIRETTIVA:KAPITOLU IGĦAN, DEFINIZZJONIJIET U KAMP TA' APPLIKAZZJONIArtikolu 1GħanL-għan ta' din id-Direttiva huwa li tippreskrivi standards minimi għar-akkoljenza ta' dawk li jfittxu ażil fi Stati Membri.Artikolu 2DefinizzjonijietGħall-għanijiet ta' din id-Direttiva:(a) "Konvenzjoni ta' Ġinevra" għandha tfisser il-Konvenzjoni tat-28 ta' Lulju 1951 konnessa ma' l-istatus tar-refuġjati, kif emendata bil-Protokoll ta' New York fil-31 ta' Jannar 1967;(b) "applikazzjoni għall-ażil" għandha tfisser applikazzjoni magħmula minn ċittadin ta' pajjiż terz jew persuna bla stat li tista' tinftiehem bħala talba għal protezzjoni internazzjonali minn Stat Membru, taħt il-Konvenzjoni ta' Ġinevra. Kull applikazzjoni għal protezzjoni internazzjonali hija preżunta li tkun applikazzjoni għal ażil, ħlief jekk ċittadin ta' pajjiż terz jew persuna bla stat espliċitement jitlob protezzjoni ta' xorta oħra li tista' ssir applikazzjoni għaliha separatament;(ċ) "applikant" jew "min ifittex ażil" għandha tfisser ċittadin ta' pajjiż terz li għamel applikazzjoni għal ażil li fir-rigward tagħha deċizjoni finali tkun għadha ma tteħdittx;(d) "membri tal-familja" għandha tfisser, sakemm il-familja kienet diġa teżisti fil-pajjiż ta' oriġini, il-membri tal-familja ta' l-applikant li ġejjin li huma preżenti fl-istess Stat Membru in relazzjoni ma' l-applikant għal ażil:(i) ir-raġel/il-mara ta' min ifittex il-ażil jew il-partner mhux miżżewweġ tiegħu jew tagħha f'relazzjoni stabbli, fejn il-leġislazzjoni jew prassi ta' l-Istat Membru kkonċernat tittratta koppji mhux miżżewġa b'manjiera komparabbli ma' koppji miżżewġa taħt il-liġi tiegħu dwar aljeni;(ii) it-tfal minorenni tal-koppja li jirreferi għaliha l-punt (i) jew ta' l-applikant, fuq kondizzjoni li mhumiex miżżewġa u dipendenti u mingħajr ma jittieħed każ ta' jekk twildux ġewwa jew barra ż-żwieġ jew adottati kif iddefinit taħt il-liġi nazzjonali;(e) "refuġjat" għandha tfisser persuna li tissodisfa r-rekwiżiti ta' l-Artikolu 1(A) tal-Konvenzjoni ta' Ġinevra;(f) "status ta' refuġjat" għandha tfisser l-istatus mogħti minn Stat Membru lil persuna li huwa refuġjat u li huwa ammess bħala tali fit-territorju ta' dak l-Istat Membru;(g) "proċeduri" u "appelli", għandhom ifissru l-proċeduri u l-appelli stabbiliti minn Stati Membri fil-liġi nazzjonali tagħhom;(h) "minorenni mhux akkompanjati" għandha tfisser persuni taħt l-eta ta' tmintax li jaslu fit-territorju ta' l-Istati Membri mhux akkompanjati minn adult responsabbli għalihom bil-liġi jew b'użanza, u għaż-żmien sakemm huma ma jittiħdux effettivament fir-responsabbilta ta' persuna tali; għandha tinkludi minorenni li jitħallew mhux akkompanjati wara li jkunu daħlu fit-territorju ta' Stati Membri;(i) "kondizzjonijiet ta' akkoljenza" għandha tfisser is-sett sħiħ ta' miżuri li Stati Membri jagħtu lil min ifittex ażil skond din id-Direttiva;(j) "kondizzjonijiet ta' akkoljenza materjali" għandha tfisser kondizzjonijiet ta' akkoljenza li jinkludu akkomodazzjoni, ikel u ħwejjeġ, ipprovduti in natura, jew bħala konċessjonijiet finanzjarji jew f'vouchers, u konċessjoni għal spejjeż ta' kuljum;(k) "detenzjoni" għandha tfisser restrizzjoni ta' min ifittex ażil minn Stat Membru għal post partikulari, fejn l-applikant ikun imċaħħad mil-libertà ta' moviment tiegħu jew tagħha;(l) "ċentru ta' akkomodazzjoni" għandha tfisser kull post użat għal akkomodazzjoni kollettiva ta' min ifittex ażil.Artikolu 3Skop1. Din id-Direttiva għandha tapplika għaċ-ċittadini ta' pajjiżi terzi u persuni bla stat kollha li jagħmlu applikazzjoni għal ażil fil-konfini jew fit-territorju ta' Stat Membru għaż-żmien kollu li huma permessi joqgħodu fit-territorju bħala min ifittex ażil, kif ukoll għal membri tal-familja, jekk huma koperti minn applikazzjoni għal ażil tali skond il-liġi nazzjonali.2. Din id-Direttiva m'għandhiex tapplika f'każijiet ta' talbiet għal ażil diplomatiku jew territorjali ssottomessi lil rappreżentanzi ta' Stati Membri.3. Din id-Direttiva m'għandhiex tapplika meta jkunu applikati d-disposizzjonijiet tad-Direttiva tal-Kunsill 2001/55/KE ta' l-20 ta' Lulju 2001 dwar standards minimi biex tingħata protezzjoni temporanja fil-każ ta' wasla f'massa ta' persuni spostati u dwar miżuri li jippromwovu bilanċ ta' sforzi bejn Stati Membri fl-akkoljenza ta' persuni tali u r-rfigħ tal-konsegwenzi tagħha [5].4. L-Istati Membri jistgħu jiddeċiedu li japplikaw din id-Direttiva f'konnessjoni ma' proċeduri biex ikunu deċiżi applikazzjonijiet għal għamliet ta' protezzjoni barra dik li toħroġ mill-Konvenzjoni ta' Ġinevra għal ċittadin ta' pajjiżi terzi u persuni bla stat li jinstabu li mhumiex refuġjati.Artikolu 4Disposizzjonijiet iktar favorevoliStati Membri jistgħu jintroduċu jew iżommu disposizzjonijiet iktar favorevoli fil-qasam ta' kondizzjonijiet ta' akkoljenza ta' dawk li jfittxu l-ażil u qraba stretti oħra ta' l-applikant li huma preżenti fl-istess Stat Membru meta huma dipendenti fuqu jew għal raġunijiet umanitarji sakemm dawn id-disposizzjonijiet huma kompatibbli ma' din id-Direttiva.KAPITOLU IIDISPOSIZZJONIJIET ĠENERALI DWAR KONDIZZJONIJIET TA' AKKOLJENZAArtikolu 5Informazzjoni1. L-Istati Membri għandhom jgħarrfu lil min ifittex ażil, fi żmien raġonevoli li ma jeċċedix ħmistax-il jum wara li jkunu ddepożitaw l-applikazzjoni għal ażil tagħhom ma' l-awtorita kompetenti, għall-inqas b'xi benefiċċji stabbiliti u bl-obbligi li magħhom għandhom jikkonformaw ruħhom konnessi mal-kondizzjonijiet ta' akkoljenza.Stati Membri għandhom jiżguraw li applikanti tingħatalhom informazzjoni dwar organizzazzjonijiet jew gruppi ta' persuni li jipprovdu assistenza legali speċifika u organizzazzjonijiet li jistgħu jgħinuhom jew jinformawhom dwar il-kondizzjonijiet ta' akkoljenza disponibbli, inkluża kura tas-saħħa.2. L-Istati Membri għandhom jiżguraw li l-informazzjoni li jirreferi għaliha l-paragrafu 1 tkun bil-miktub u, sakemm hu possibbli, f'lingwa li l-applikanti jista' wieħed raġonevolment jissupponi li jifhmu. Fejn xieraq, din l-informazzjoni tista' wkoll tkun fornita oralment.Artikolu 6Dokumentazzjoni1. L-Istati Membri għandhom jiżguraw li, fi żmien tlett ijiem wara li applikazzjoni tkun iddepożitata ma' l-awtorita kompetenti, l-applikant jingħata dokument maħruġ f'ismu jew isimha stess li jiċċertifika l-istatus tiegħu jew tagħha bħala min ifittex ażil jew li jiddikjara li hu jew hi huwa/hija permess/a j(t)oqgħod fit-territorju ta' l-Istat Membru waqt li l-applikazzjoni tiegħu jew tagħha tkun pendenti jew tkun qiegħda tiġi eżaminata.Jekk id-detentur mhux liberu li jiċċaqlaq ġewwa t-territorju kollu jew parti minnu ta' l-Istat Membru, id-dokument għandu wkoll jiċċertifika dan il-fatt.2. L-Istati Membri jistgħu jeskludu l-applikazzjoni ta' dan l-Artikolu meta min ifittex ażil ikun f'detenzjoni u matul l-eżami ta' applikazzjoni għal ażil magħmula fil-konfini jew fil-kuntest ta' proċedura biex ikun deċiż id-dritt ta' l-applikant biex jidħol legalment fit-territorju ta' Stat Membru. F'każijiet speċifiċi, matul l-eżami ta' applikazzjoni għal ażil, Stati Membri jistgħu jipprovdu lil applikanti evidenza oħra ekwivalenti għad-dokument li jirreferi għalih il-paragrafu 1.3. Id-dokument li jirreferi għalih il-paragrafu 1 mhux meħtieġ li jiċċertifika l-identità ta' min ifittex ażil.4. L-Istati Membri għandhom jadottaw il-miżuri meħtieġa biex jipprovdu lil dawk li jfittxu ażil id-dokument li jirreferi għalih il-paragrafu 1, li għandu jkun validu sakemm ikunu awtorizzati joqgħodu fit-territorju ta' l-Istat Membru kkonċernat jew fil-konfini tiegħu.5. L-Istati Membri jistgħu jipprovdu lil dawk li jfittxu kenn dokument ta' l-ivvjaġġar meta raġunijiet umanitarji serji jirrekjedu l-preżenza tagħhom fi Stat ieħor.Artikolu 7Residenza u libertà ta' moviment1. Dawk li jfittxu ażil jistgħu jiċċaqalqu b'mod liberu fit-territorju ta' l-Istat Membru li jilqagħhom jew f'żona assenjata lilhom minn dak l-Istat Membru. Iż-żona assenjata m'għandhiex taffettwa l-isfera inaljenabbli tal-ħajja privata u għandha tippermetti ambitu suffiċjenti biex tiggarantixxi aċċess għall-benefiċċji kollha taħt din id-Direttiva.2. L-Istati Membri jistgħu jiddeċiedu dwar ir-residenza ta' min ifittex ażil minħabba reġunjiet ta' interess pubbliku, ordni pubblika jew, meta meħtieġ, ta' pproċessar ta' malajr u mmonitorjar effettiv ta' l-applikazzjoni tiegħu jew tagħha.3. Meta jkun ipprovat meħtieġ, per eżempju għal reġunijiet legali jew raġunijiet ta' ordni pubblika, Stati Membri jistgħu jirrestrinġu applikant għal post partikulari skond il-liġi nazzjonali tagħhom.4. L-Istati Membri jistgħu jipprovdu l-kondizzjonijiet materjali ta' akkoljenza suġġetti għal residenza attwali mill-applikanti f'post speċifiku, li għandu jkun iddeterminat mill-Istati Membri. Deċiżjoni bħal din, li tista' tkun ta' natura ġenerali, għandha tittieħed b'mod individwali u stabbilita mil-leġislazzjoni nazzjonali.5. L-Istati Membri għandhom jipprovdu għal possibbiltà li jagħtu lill-applikanti permess temporanju li jħallu l-post ta' residenza msemmi fil-paragrafi 2 u 4 u/jew iż-żona assenjata msemmija fil-paragrafu 1. Deċiżjonijiet għandhom jittieħdu b'mod individwali, oġġettivament u imparzjalment u jingħataw raġunijiet jekk ikunu negattivi.L-applikant m'għandux jirrikjedi permess biex iżomm appuntamenti ma' awtoritajiet u qrati jekk il-preżenza tiegħu jew tagħha tkun meħtieġa.6. L-Istati Membri għandhom jirrikjedu li applikanti jinformaw lill-awtoritajiet kompetenti bl-indirizz kurrenti tagħhom u jinnotifikaw kull bdil fl-indirizz lill-awtoritajiet tali malajr kemm jista' jkun possibbli.Artikolu 8FamiljiStati Membri għandhom jieħdu miżuri xierqa biex iżommu kemm jista' jkun possibbli l-unità tal-familja kif hija preżenti fit-territorju tagħhom, jekk applikanti jkunu pprovduti b'akkomodazzjoni mill-Istat Membru kkonċernat. Miżuri tali għandhom ikunu implimentati bi qbil ma' min ifittex ażil.Artikolu 9Kontroll medikuStati Membri jistgħu jirrikjedu tgħarbila medika għal applikanti għal raġunijiet ta' saħħa pubblika.Artikolu 10Tagħlim u edukazzjoni tal-minorenni1. L-Istati Membri għandhom jagħtu lill-ulied minorenni ta' dawk li jfittxu ażil u lil dawk li jfittxu ażil li huma minorenni aċċess għas-sistema ta' edukazzjoni taħt l-istess kondizzjonijiet bħal taċ-ċittadini ta' l-Istat Membru akkoljenti sakemm miżura ta' tkeċċija kontra tagħhom jew il-ġenituri tagħhom mhix attwalment infurzata. Edukazzjoni bħal din tista' tkun ipprovduta f'ċentri ta' akkomodazzjoni.Stati Membri kkonċernati jistgħu jistipulaw li aċċess tali għandu jkun ristrett għas-sistema edukattiva statali.Minorenni għandhom ikunu iżgħar mill-eta maġġoritarja legali fl-Istat Membru li fih l-applikazzjoni għal ażil kienet iddepożitata jew qiegħda tkun eżaminata. L-Istati Membri m'għandhomx jirtiraw edukazzjoni sekondarja biss għar-raġuni li l-minorenni laħaq l-eta maġġoritarja.2. Aċċess għas-sistem ta' edukazzjoni m'għandux ikun pospost għal iktar minn tliet xhur mid-data li fiha l-applikazzjoni għal ażil kienet iddepożitata mill-minorenni jew mill-ġenituri tal-minorenni. Dan il-perjodu jista' jkun estiż sa sena fejn edukazzjoni speċifika hija pprovduta biex ikun iffaċilitat l-aċċess għas-sistema ta' edukazzjoni.3. Fejn aċċess għas-sistema ta' edukazzjoni kif iddikjarat fil-paragrafu 1 mhux possibbli minħabba s-sitwazzjoni speċifika tal-minorenni, l-Istat Membru jista' joffri arranġamenti edukattivi oħra.Artikolu 11impjieg1. L-Istati Membri għandhom jiddeterminaw perjodu ta' żmien, li jibda mid-data li fiha l-applikazzjoni għal ażil tkun iddepożitata, li matulu l-applikant ma jkollux aċċess għas-suq tax-xogħol.2. Jekk deċiżjoni fl-ewwel istanza ma tkunx ittieħdet fi żmien sena tal-preżentazzjoni ta' applikazzjoni għal ażil u dan id-dewmien ma jistax ikun attribwit lill-applikant, Stati Membri għandhom jiddeċiedu l-kondizzjonijiet għall-għotja ta' aċċess għas-suq tax-xogħol għall-applikant.3. Aċċess għas-suq tax-xogħol m'għandux ikun irtirat matul proċeduri ta' appell, meta appell kontra deċiżjoni negattiva fi proċedura regolari għandu effett ta' sospensjoni, sa meta deċiżjoni negattiva wara l-appell tkun innotifikata.4. Għal raġunijiet ta' politika tas-suq tax-xogħol, Stati Membri jistgħu jagħtu prijorita liċ-ċittadini ta' l-UE u ċittadini ta' l-Istati partijiet tal-Ftehim dwar iż-Żona Ekonomika Ewropea u wkoll liċ-ċittadini ta' pajjiżi terzi residenti.Artikolu 12Formazzjoni professjonaliStati Membri jistgħu jippermettu lil dawk li jfittxu ażil aċċess għal formazzjoni professjonali irrispettivament jekk huma għandhomx aċċess għas-suq tax-xogħol.Aċċess għal formazzjoni professjonali konnessa ma' appalt ta' xogħol għandha tiddependi minn kemm l-applikant għandu aċċess għas-suq tax-xogħol skond l-Artikolu 11.Artikolu 13Regoli ġenerali dwar kondizzjonijiet ta' akkoljenza materjali u kura tas-saħħa1. L-Istati Membri għandhom jiżguraw li kondizzjonijiet ta' akkoljenza materjali jkunu disponibbli lill-applikanti meta jissottomettu l-applikazzjoni tagħhom għal ażil.2. L-Istati Membri għandhom jagħmlu provvedimenti dwar kondizzjonijiet ta' akkoljenza materjali biex jiżguraw standard ta' ħajja adegwat għas-saħħa ta' l-applikanti u kapaċi li jiżgura s-sussistenza tagħhom.Stati Membri għandhom jiżguraw li dak l-istandard ta' ħajja ikun issodisfatt fis-sitwazzjoni speċifika ta' persuni li għandhom bżonnijiet speċjali, skond l-Artikolu 17, kif ukoll fir-rigward tas-sitwazzjoni ta' persuni li huma f'detenzjoni.3. L-Istati Membri jistgħu jipprovdu għal kondizzjonijiet ta' akkoljenza materjali kollha jew xi wħud minnhom u kura tas-saħħa suġġetti għall-kondizzjoni li l-applikanti m'għandhomx mezzi suffiċjenti biex ikollhom standard ta' ħajja adegwat għal saħħithom u biex jagħmlu possibbli s-sussistenza tagħhom.4. L-Istati Membri jistgħu jirrikjedu lill-applikanti biex ikopru jew jikkontribwixxu għall-ispejjeż tal-kondizzjonijiet ta' akkoljenza materjali u għall-kura tas-saħħa li tipprovdi għalihom din id-Direttiva, skond id-disposizzjoni tal-paragrafu 3, jekk l-applikanti għandhom riżorsi suffiċjenti, per eżempju jekk kienu qegħdin jaħdmu għal perjodu ta' żmien raġonevoli.Jekk isir magħruf li applikant kellu mezzi suffiċjenti biex ikopri kondizzjonjiet ta' akklojenza materjali u kura tas-saħħa fiż-żmien meta l-ħtiġiet bażiċi kienu qegħdin ikunu koperti, Stati Membri jistgħu jitolbu lil min ifittex ażil għal rifużjoni.5. Kondizzjonijiet ta' akkoljenza materjali jistgħu jingħataw f'oġġetti, jew fl-għamla ta' konċessjonijiet finanzjarji jew vouchers jew f'għaqda ta' dawn il-provvedimenti.Fejn Stati Membri jipprovdu kondizzjonijiet ta' akkoljenza materjali fl-għamla ta' konċessjonijiet finanzjarji jew vouchers, l-ammont tagħhom għandu jkun iddeterminat skond il-prinċipji ddikjarati f'dan l-Artikolu.Artikolu 14Modalitajiet għal kondizzjonijiet ta' akkoljenza materjali1. Fejn akkomodazzjoni tkun ipprovduta fi djar, għandha tieħu waħda jew għaqda tal-forom li ġejjin:(a) binjiet użati għall-għan biex tingħata dar lill-applikanti matul l-eżami ta' applikazzjoni għal ażil iddepożitata fil-konfini;(b) ċentri ta' akkomodazzjoni li jiggarantixxu standard ta' ħajja adegwat;(ċ) djar privati, appartamenti, lukandi jew binjiet oħra li jsiru addattati għall-applikanti għal akkomodazzjoni.2. L-Istati Membri għandhom jiżguraw li applikanti ipprovduti b'akkomodazzjoni li jirreferi għaliha l-paragrafu 1(a), (b) u (ċ) jkunu assigurati:(a) protezzjoni tal-ħajja familjari tagħhom;(b) il-possibilità li jikkomunikaw ma' qraba, konsulenti legali u rappreżentanti tal-Kummissarju Għoli tan-Nazzjonijiet Uniti għar-Refuġjati (UNHCR) u organizzazzjonijiet non-governattivi (NGOs) rrikonoxxuti minn Stati Membri.Stati Membri għandhom jagħmlu attenzjoni speċjali biex jimpedixxu attakk ġewwa l-binjiet u ċentri ta' akkomodazzjoni li jirreferi għalihom il-paragrafu 1(a) u (b).3. L-Istati Membri għandhom jiżguraw, jekk xieraq, li tfal minorenni ta' applikanti jew applikanti li huma minorenni jkun joqgħodu mal-ġenituri tagħhom jew ma' membru adult tal-familja responsabbli għalihom kemm bil-liġi kemm b'użanza.4. L-Istati Membri għandhom jiżguraw li trasferimenti ta' applikanti minn faċilità ta' akkomodazzjoni għal oħra jsiru biss meta meħtieġa. L-Istati Membri għandhom jipprovdu l-possibilità lill-applikanti biex jinformaw lilll-konsulenti legali tagħhom bit-trasferiment u l-indirizz ġdid tagħhom.5. Persuni li jaħdmu f'ċentri ta' akkomodazzjoni għandhom ikunu mħarrġa b'mod adegwat u għandhom ikunu marbuta bil-prinċipju ta' segretezza kif iddefinit fil-liġi nazzjonali in konnessjoni ma' kull informazzjoni li jiksbu matul xogħlhom.6. L-Istati Membri jistgħu jinvolvu applikanti fl-amministrazzjoni tar-riżorsi materjali u aspetti mhux materjali tal-ħajja fiċ-ċentru permezz ta' bord konsultattiv jew kunsill li jirrappreżenta lir-residenti.7. Konsulenti legali jew counsellors ta' dawk li jfittxu ażil u rappreżentanti tal-Kummissarju Għoli tan-Nazzjonijiet Uniti għar-Refuġjati jew organizzazzjonijiet mhux governattivi maħtura minn ta' l-aħħar u rrikonoxxuti mill-Istati Membri kkonċernati għandhom jingħataw aċċess għaċ-ċentri ta' akkomodazzjoni u faċilitajiet oħra ta' akkomodazzjoni biex jgħinu lil dawk li jfittxu ażil imsemmija. Limiti dwar aċċess tali jista' jkunu imponuti biss għal raġunijiet konnessi ma' sigurta taċ-ċentri u faċilitajiet u ta' dawk li jfittxu ażil.8. L-Istati Membri jistgħu b'mod eċċezzjonali jistabbilixxu modalitajiet kondizzjonijiet ta' akkoljenza materjali differenti minn dawk li jipprovdi għalihom dan l-Artikolu, għal perjodu raġonevoli li għandu jkun qasir kemm jista' jkun, meta:- stima inizjali tal-ħtiġiet ta' l-applikant hija rekwiżita,- kondizzjonijiet ta' akkoljenza materjali, kif jipprovdi għalihom dan l-Artikolu, mhumiex disponibbli f'ċerti żoni ġeografiċi,- kapaċitajiet ta' akkomodazzjoni normalment disponibbli huma temporanjament eżawriti,- min ifittex ażil huwa f'detenzjoni jew ristrett għal postijiet ta' konfini.Dawn il-kondizzjonijiet differenti għandhom ikopru f'kull każ ħtiġiet bażiċi.Artikolu 15Kura tas-saħħa1. L-Istati Membri għandhom jiżguraw li l-applikanti jirċievu l-kura tas-saħħa meħtieġa li għandha tinkludi, għall-inqas, kura ta' emerġenza u trattament essenzjali ta' mard.2. L-Istati Membri għandhom jipprovdu assistenza medika jew assistenza oħra meħtieġa lill-applikanti li għandhom bżonnijjiet speċjali.KAPITOLU IIITNAQQIS JEW IRTIRAR TA' KONDIZZJONIJIET TA' AKKOLJENZAArtikolu 16Tnaqqis jew irtirar ta' kondizzjonijiet ta' akkoljenza1. L-Istati Membri jistgħu jnaqqsu jew jirtiraw kondizzjonijiet ta' akkoljenza fil-każijiet li ġejjin:(a) fejn min ifittex ażil:- jabbanduna l-post ta' residenza ddeterminat mill-awtorita kompetenti mingħajr ma jinformaha jew, jekk mitluba, mingħajr permess, jew- ma jikkonformax ruħu ma' doveri ta' rrapportar jew ma' talbiet biex jipprovdi informazzjoni jew jidher għal intervisti personali dwar il-proċedura ta' ażil matul perjodu raġonevoli stabbilit mil-liġi nazzjonali, jew- ikun diġa ddepożita applikazzjoni fl-istess Stat Membru.Meta l-applikant jinstab jew jirrapporta volontarjament lill-awtorita kompetenti, deċiżjoni dovutement immotivata, ibbażata fuq ir-raġunijiet tal-għajbien, għandha tittieħed dwar installazzjoni mill-ġdid tal-għotja ta' xi kondizzjonijiet ta' akkoljenza jew kollha kemm huma;(b) fejn l-applikant ikun ħeba riżorsi finanzjarji u għalhekk ikun ibbenefika b'mod illeċitu minn kondizzjonijiet ta' akkoljenza materjali.Jekk jinstab li applikant kellu mezzi suffiċjenti biex ikopri kondizzjonijiet ta' akkoljenza materjali u kura tas-saħħa fiż-żmien li dawn il-ħtiġiet bażiċi kienu qegħdin ikunu koperti, Stati Membri jistgħu jitolbu rimborż lil min ifittex ażil.2. L-Istati Membri jistgħu jirrfjutaw kondizzjonijiet f'każijiet fejn min ifittex ażil ikun naqas li juri li t-talba għal ażil kienet saret malajr kemm jista' jkun raġonevolment prattiku wara l-wasla f'dak l-Istat Membru.3. L-Istati Membri jistgħu jiddeterminaw sanzjonijiet applikabbli għal qsur serju tar-regoli taċ-ċentri ta' akkomodazzjoni kif ukoll għal imġieba serjament vjolenti.4. Deċiżjonijiet għal tnaqqis, irtirar jew irrifjutar ta' kondizzjonijiet ta' akkoljenza jew sanzjonijiet li jirreferu għalihom il-paragrafi 1, 2 u 3 għandhom jittieħdu b'mod individwali, oġġettivament u b'mod imparzjali u għandhom jingħataw raġunijiet. Deċiżjonijiet għandhom ikunu bbażati fuq is-sitwazzjoni partikolari tal-persuna kkonċernata, b'mod speċjali fir-rigward ta' persuni koperti bl-Artikolu 17, filwaqt li jitqies il-prinċipju ta' proporzjonalita. L-Istati Membri għandhom fiċ-ċirkostanzi kollha jiżguraw aċċess għal kura tas-saħħa ta' emerġenza.5. L-Istati Membri għandhom jiżguraw li kondizzjonijiet ta' akkoljenza materjali ma jkunux irtirati jew imnaqqsa qabel ma tittieħed deċiżjoni negattiva.KAPITOLU IVDISPOSIZZJONIJIET GĦAL PERSUNI BI BŻONNIJIET SPEĊJALIArtikolu 17Prinċipji ġenerali1. L-Istati Membri għandhom iqisu s-sitwazzjoni speċifika ta' persuni vulnerabbli bħalma huma minorenni, minorenni mhux akkompanjati, nies inkapaċitati, nies anzjani, nisa tqal, ġenituri single bi tfal minorenni u persuni li kienu ssoġġettati għal tortura, stupru jew forom serji oħra ta' vjolenza psikoloġika, fiżika jew sesswali, fil-leġislazzjoni nazzjonali li timplimenta d-disposizzjonijiet tal-Kapitolu II konness mal-kondizzjonijiet ta' akkoljenza materjali u kura tas-saħħa.2. Il-paragrafu 1 għandu japplika biss għal persuni misjuba li għandhom bżonnijiet speċjali wara evalwazzjoni individwali tas-sitwazzjoni tagħhom.Artikolu 18Minorenni1. L-aħjar interessi tal-wild għandhom ikunu l-konsiderazzjoni primarja għal Stati Membri meta jimplimentaw id-disposizzjonijiet ta' din id-Direttiva li jinvolvu minorenni.2. L-Istati Membri għandhom jiżguraw aċċess għal servizzi ta' riabilitazzjoni għal minorenni li kienu vittmi ta' xi forma ta' abbuż, negliġenza, esplojtazzjoni, tortura jew trattament kiefer, inuman u degradanti, jew li jkunu sofrew minn taqbid bl-armi, u jiżguraw li kura ta' saħħa mentali xierqa tkun żviluppata u konsulenza kkwalifikata tkun ipprovduta meta meħtieġa.Artikolu 19Minorenni mhux akkompanjati1. L-Istati Membri għandhom kemm jista' jkun malajr jieħdu miżuri biex jiżguraw ir-rappreżentanza meħtieġa ta' minorenni minn kuratur legali jew, fejn meħtieġ, rappreżentanza minn organizzazzjoni li hija responsabbli għall-kura u kumdita ta' minorenni, jew minn kull rappreżentanza oħra xierpa. Evalwazzjonijiet regolari għandhom isiru mill-awtoritajiet addattati.2. Minorenni mhux akkompanjati li jagħmlu applikazzjoni għal ażil għandhom, mill-mument li jkunu ammessi fit-territorju sal-mument li huma obbligati jħallu l-Istat Membru ta' lqugħ li fih l-applikazzjoni għal ażil tkun saret jew tkun qiegħda tiġi eżaminata, jitqiegħdu:(a) ma' qraba adulti;(b) ma' famija ta' trobbija;(ċ) f'ċentri ta' akkomodazzjoni bi provvedimenti speċjali għal minorenni;(d) f'akkomodazzjoni oħra addattata għal minorenni.Stati Membri jistgħu iqiegħdu minorenni mhux akkompanjati ta' eta ta' 16 jew iktar f'ċentri ta' akkomodazzjoni għal dawk li jfittxu ażil adulti.Sakemm hu possibbli, aħwa għandhom jinżammu flimkien, filwaqt li jitqiesu l-aħjar interessi tal-minorenni kkonċernat u, b'mod partikolari, l-eta tiegħu jew tagħha u l-grad ta' maturità. Bidliet fir-residenza ta' minorenni mhux akkompanjati għandha tkun limitata għal minimu.3. L-Istati Membri, biex jipproteġu l-aħjar interessi tal-minorenni mhux akkompanjat, għandhom jagħmlu ħilithom biex isibu l-membri tal-familja tiegħu jew tagħha kemm jista' jkun malajr. F'każijiet fejn jista' jkun hemm theddida għall-ħajja jew integrita tal-minorenni jew il-qraba stretti tiegħu jew tagħha, b'mod partikulari jekk huma baqgħu fil-pajjiż ta' orġini tagħhom, trid issir attenzjoni biex ikun żgurat li l-ġbir, ipproċessar u ċirkolazzjoni ta' informazzjoni dwar dawk il-persuni ssir fuq bażi konfidenzjali, biex ikun evitat li s-sigurta tagħhom titqiegħed fil-periklu.4. Dawk li jaħdmu ma' minorenni mhux akkompanjati kellhom jew għandhom jirċievu taħriġ xieraq dwar il-ħtiġiet tagħhom, u għandhom jirtabtu bil-prinċipju ta' konfidenzjalita kif iddefinit fil-liġi nazzjonali, in konnessjoni ma' kull informazzjoni li jiksbu matul xogħlhom.Artikolu 20Vittmi ta' tortura u vjolenzaStati Membri għandhom jiżguraw li, jekk meħtieġ, persuni li kienu ssuġġettati għal tortura, stupru jew atti ta' vjolenza serji oħra jirċievu t-trattament meħtieġ tad-danni kkawżati bl-atti msemmija hawn iktar ‘il fuq.KAPITOLU VAPPELLIArtikolu 21Appelli1. L-Istati Membri għandhom jiżguraw li deċiżjonijiet negattivi konnessi mal-għotja ta' benefiċċji taħt din id-Direttiva jew deċiżjonijiet meħuda taħt l-Artikolu 7 li jolqtu individwalment lil dawk li jfittxu ażil jistgħu jkunu suġġetti għal appell ġewwa l-proċedura preskritta fil-liġi nazzjonali. Għall-inqas fl-aħħar istanza għandha tingħata l-possibilità ta' appell jew reviżjoni quddiem korp ġudizzjali.2. Proċeduri għal aċċess għal assistenza legali f'każijiet bħal dawn għandhom ikunu preskritti fil-liġi nazzjonali.KAPITOLU VIAZZJONIJIET BIEX TITJIEB L-EFFIĊJENZA TAS-SISTEMA TA' AKKOLJENZAArtikolu 22KoperazzjoniL-Istati Membri għandhom regolarment jinformaw lill-Kummissjoni dwar id-data li jikkonċernaw in-numru ta' persuni, analizzati f'sess u eta, koperti b'kondizzjonijiet ta' akkoljenza u jipprovdu informazzjoni sħiħa dwar it-tip, isem u għamla tad-dokumenti li jipprovdi għalihom l-Artikolu 6.Artikolu 23Sistema ta' gwida, immonitorjar u kontrollL-Istati Membri għandhom, b'rispett dovut għall-istruttura kostituzzjonali tagħhom, jiżguraw li gwida, immonitorjar u kontroll xerqin tal-livell ta' kondizzjonijiet ta' akkoljenza jkunu stabbiliti.Artikolu 24Staff u riżorsi1. L-Istati Membri għandhom jieħdu miżuri xierqa biex jiżguraw li l-awtoritajiet u organizzazzjonijiet oħra li jimplimentaw din id-Direttiva jkunu rċevew it-taħriġ bażiku meħtieġ fir-rigward tal-ħtiġiet ta' l-applikanti kemm irġiel u kemm nisa.2. L-Istati Membri għandhom jallokaw ir-riżorsi meħtieġa in konnessjoni mal-provvedimenti nazzjonali ppromulgati biex tkun implimentata din id-Direttiva.KAPITOLU VIIDISPOSIZZJONIJIET FINALIArtikolu 25RapportiSas-6 ta' Awissu 2006, il-Kummissjoni għandha tirrapporta lill-Parlament Ewropew u lill-Kunsill dwar l-applikazzjoni ta' din id-Direttiva u għandha tipproponi kull emendi li jkunu meħtieġa.Stati Membri għandhom jibgħatu lill-Kummissjooni l-informazzjoni kollha li hija xierqa għall-kitba tar-rapport, inklużi data statistiċi kif jipprovdi l-Artikolu 22 sas-6 ta' Frar 2006.Wara li tippreżenta r-rapport, il-Kummissjoni għandha tirrapporta lill-Parlament Ewropew u lill-Kunsill dwar l-applikazzjoni ta' din id-Direttiva għall-inqas kull ħames snin.Artikolu 26transposizzjoni1. L-Istati Membri għandhom iġibu fis-seħħ il-liġijiet, ir-regolamenti u d-disposizzjonijiet amministrattivi meħtieġa biex jikkonformaw ma' din id-Direttiva sas-6 ta' Frar 2005. Huma għandhom minnufih jinfurmaw lill-Kummissjoni bihom.Meta l-Istati Membri jadottaw dawn il-miżuri, huma għandhom jkun fihom referenza għal din id-Direttiva jew għandhom ikunu akkompanjati b'referenza tali fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir referenza tali.2. L-Istati Membri għandhom jikkomunikaw lill-Kummissjoni t-test tad-disposizzjonijiet tal-liġi nazzjonali li huma jadottaw fil-qasam konness ma' l-infurzar ta' din id-Direttiva.Artikolu 27Dħul fis-seħħDin id-Direttiva għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali ta' l-Unjoni Ewropea.Artikolu 28DestinatarjiDin id-Direttiva hija indirizzata lill-Istati Membri skond it-Trattat li jistabbilixxi l-Unjoni Ewropea.Magħmula fi Brussel, fis-27 ta' Jannar 2003.Għall-KunsillIl-PresidentG. Papandreou[1] ĠU C 213 E, 31.7.2001, p. 286.[2] Opinjoni mogħtija fil-25 ta' April 2002 (għadha ma ġietx pubblikata fil-Ġurnal Uffiċjali).[3] ĠU C 48, 21.2.2002, p. 63.[4] ĠU C 107, 3.5.2002, p. 85.[5] ĠU L 212, 7.8.2001, p. 12.--------------------------------------------------